Στις 7 Αυγούστου, ο Βασίλης Σπανούλης έκλεισε τα 39 του χρόνια, μετά από μια καριέρα γεμάτη τίτλους, διακρίσεις και καθολική αναγνώριση από όλο τον μπασκετικό κόσμο ως ένας από τους σπουδαιότερους Ευρωπαίους παίκτες όλων των εποχών. Αναμφισβήτητα δε ως εκείνος που δεν είχε αντίπαλο στην crunch time, όταν μεταμορφωνόταν σε super ήρωα, φόραγε την μπέρτα του και έσωζε τον κόσμο, aka την ομάδα του!\nΗ απόπειρα να γίνει ένα αφιέρωμα, το οποίο να αποδίδει στον Σπανούλη τις τιμές που του αξίζουν, ειδικά από εμάς τους φιλάθλους του Ολυμπιακού, ισοδυναμεί με ανάβαση στο όρος Έβερεστ και ένιωσα ιδιαίτερη τιμή, όταν ο Red Emerald μου ζήτησε κάτι τέτοιο. Σίγουρα το να απαριθμήσω τα κατορθώματά του, τους τίτλους του και να αναφερθώ στην επίδραση του στην ομάδα και στο μπάσκετ γενικότερα, είναι κάτι που έχει γίνει στο παρελθόν και δείχνει τη μία όψη του νομίσματος, εκείνη του Σπανούλη ως αθλητή, ως παίκτη, ο οποίος όπου και αν πήγε, είχε επιτυχίες και δεν δίσταζε να αναλαμβάνει την ευθύνη, όποιος και αν ήταν ο ρόλος του, σε όποια ηλικία και αν ήταν. Γιατί όλοι εμείς οι μεγαλύτεροι, έχοντας ζήσει και τη χρυσή εποχή του Γκάλη, κατά βάθος ξέρουμε ότι αυτά που έκανε ο V-Span, o Kill Bill, όπως σας αρέσει πείτε τον, στο φινάλε αγώνων, μπορούν να συγκριθούν μόνο με ταινίες…\nΩστόσο, σε αυτό το κείμενο θα επιχειρήσω να παρουσιάσω ένα flash back στον Σπανούλη, με γνώμονα τον ατσάλινο χαρακτήρα του, τις αντιξοότητες που είχε στην καριέρα του από ένα σημείο και έπειτα, ειδικά όταν πήρε την απόφαση ζωής να μετακομίσει στον Ολυμπιακό και άλλαξε τη μοίρα μιας ομάδας και όλων όσων τον περίμεναν ως Μεσσία. Και όπως ο … θρησκευτικός Μεσσίας, έτσι και εκείνος, έπρεπε να περπατήσει από το δύσκολο δρόμο, να γνωρίσει τη «σταύρωση» από εχθρούς, αλλά και φίλους, για να «αναστηθεί», φέρνοντας μαζί με τους υπόλοιπους «πιστούς μαθητές» του, τον Ολυμπιακό ξανά στην κορυφή, μετά από πολλά χρόνια.\nΤο 7, λοιπόν, έμελλε να είναι σημαντικό από το ξεκίνημα του, καθώς ήρθε στη ζωή το 1982, στις 7 Αυγούστου στη Λάρισα, ενώ διάφορες πηγές αναφέρουν ότι σε ηλικία 7 ετών ξεκίνησε την ενασχόληση του με τον αθλητισμό. Τα είδωλα του δεν θα μπορούσαν να είναι άλλα από τους stars της εποχής, Νίκο Γκάλη και Michael Jordan.\nΑυτό που σημάδεψε, όμως, τα νεανικά του χρόνια ήταν η απώλεια του πατέρα του, ένα τόσο δυσάρεστο γεγονός που έφερε τον ίδιο και τον αδελφό του, αντιμέτωπους με τη σκληρή πραγματικότητα… Η διέξοδος και των δύο ήταν το μπάσκετ, με τον Βασίλη να πραγματοποιεί επαγγελματικό ντεμπούτο, σε ηλικία 17 ετών, με τον ιστορικό Γυμναστικό Λάρισας, ο οποίος τη διετία (1999-2001) ήταν στην Α2, μετά από την επιτυχημένη του παρουσία στα μέσα των ‘90 στα μεγάλα σαλόνια. Την ίδια περίοδο ο Σπανούλης άρχιζε να «κάνει θόρυβο», τόσο με την εφηβική ομάδα του ΓΣ, όσο και με την Εθνική U-18.\nΤη συνέχεια τη γνωρίζουμε, το ταλέντο του ήταν πολύ μικρό για μια επαρχιακή ομάδα και το δυνατό, τότε, Μαρούσι, με τον Νίκο Λινάρδο στον πάγκο του (από βοηθός προπονητή μέχρι πρότινος) έδωσε την ευκαιρία στον νεαρό άσο να πρωταγωνιστήσει. Εκείνος, όμως, που τον «απογείωσε» αγωνιστικά ήταν ο Παναγιώτης Γιαννάκης, προπονητής στην ομάδα από το 2002, δίνοντας του όλο και περισσότερο χρόνο και πρωτοβουλίες. Ο Σπανούλης ήταν ήδη από τα μεγαλύτερα ταλέντα της γενιάς του και με την ομάδα των βορείων προαστίων, θα κέρδιζε τους πρώτους τίτλους του σε επίπεδο ανδρών.\nΤο καλοκαίρι του 2005, έχοντας κάνει νωρίτερα την αποδοτικότερη σεζόν της καριέρας του, αφού οδήγησε το Μαρούσι στους τελικούς της Α1 με πολύ καλά νούμερα, θα γινόταν παίκτης του ΠΑΟ, σε μια εποχή όπου οι «πράσινοι» αποκτούσαν… ό,τι καλύτερο κυκλοφορούσε στην Ελληνική αγορά. Ήταν τότε που ο Raznatovic, θα γινόταν ο συνοδοιπόρος του και θα έθετε τους όρους συνεργασίας. Ο Σπανούλης, στον Παναθηναϊκό του Obradovic, θα κατακτούσε το πρώτο του Πρωτάθλημα, «σκουπίζοντας» στον τελικό τον Ολυμπιακό, αφού λίγους μήνες πριν είχε στεφθεί πρωταθλητής Ευρώπης με την Εθνική ομάδα! Σιγά, σιγά ο Σπανούλης, όχι μόνο «έχτιζε» το προφίλ του ως ένας κορυφαίος παίκτης, αλλά το όνομα του συνδεόταν όλο και περισσότερο με νίκες και τίτλους.\nΤο καλοκαίρι του 2006 θα ήταν ονειρικό, με τον Σπανούλη να είναι ο «φονιάς» της USA Team, στον περίφημο ημιτελικό του Mundobasket και γενικά να πραγματοποιεί ένα σπουδαίο τουρνουά! Μπορεί να μην κατέκτησε το χρυσό μετάλλιο, αλλά «εξαργύρωσε» τις εμφανίσεις του με μια θέση στο ΝΒΑ, στο Houston, καθώς υπήρχε σχετικό buy out στο συμβόλαιο με το τριφύλλι.\nΕκεί θα συναντούσε τις πρώτες δυσκολίες στην καριέρα του, δίχως να του δοθούν ευκαιρίες και αρκετός χρόνος συμμετοχής, με τον Jeff Van Gundy να τον «ψέγει» ότι ήταν επιρρεπής στο λάθος. Παρόλο που την επόμενη Off Season έγινε ανταλλαγή στους Spurs, όπου φαινόταν ότι ο Popovich ήθελε να συνεργαστεί μαζί του, ο Σπανούλης είχε πάρει την απόφαση του, να επιστρέψει στην Ελλάδα για λογαριασμό του Παναθηναϊκού.\nΣτην επόμενη τριετία με τα πράσινα, θα κατακτούσε ισάριθμα πρωταθλήματα Ελλάδας, την Euroleague του 2009, όπου ανακηρύχθηκε MVP, ενώ οδήγησε την Εθνική ομάδα στο χάλκινο μετάλλιο (το τελευταίο της) την ίδια χρονιά. Κάπως έτσι, φθάσαμε στο καλοκαίρι του 2010, που έληγε το τριετές συμβόλαιο του. Ο Σπανούλης αποδείχθηκε σκληρός διαπραγματευτής, όχι μόνο όσον αφορά το χρηματικό, όπου ήθελε να είναι από τους υψηλότερα αμειβόμενους, όσο και για το ρόλο του, καθώς με τον Διαμαντίδη και τον Jasickevicius την περασμένη σεζόν, ένιωθε ότι δεν ήταν όσο επιδραστικός ήθελε και ο ίδιος.\nΦημολογείται ότι το ενδιαφέρον του Ολυμπιακού είχε εκδηλωθεί αρκετούς μήνες πριν, με μια ηγεμονική πρόταση (€2.4 εκατ. καθαρά), που θα τον έχριζε τον απόλυτο ηγέτη της νέας ομάδας του Ivkovic. Όσο περνούσαν οι ημέρες και ο Σπανούλης δεν απαντούσε θετικά στην πρόταση ανανέωσης από τον ΠΑΟ, τόσο η υπόθεση «μύριζε μπαρούτι». Μάλιστα είχε δοθεί τελεσίγραφο για την οριστική του απάντηση και, όπως δήλωσαν ο Obradovic και ο Ιτούδης αργότερα, θεώρησαν τη στάση του προσβλητική ως προς την ιστορία της ομάδας, καθώς τους είχε διαβεβαιώσει ότι θα παρέμενε στο τριφύλλι.\nΩστόσο, ο Σπανούλης είχε πάρει την απόφαση του… Ήθελε να γίνει το νούμερο 1, ο παίκτης που θα βγάλει από την αφάνεια τον Ολυμπιακό! Και πράγματι, το βράδυ της 11ης Ιουλίου του 2010, στο ημίχρονο του τελικού του Mundial, βγήκε η ανακοίνωση της απόκτησής του από τον Ολυμπιακό. Σε μια εποχή όπου τα social media δεν ήταν τόσο διαδεδομένα και οι περισσότεροι δεν κυκλοφορούσαμε με ένα κινητό που είχε δεδομένα Internet, στην αρχή κάτι τέτοιο έμοιαζε με φάρσα. Τελικά δεν ήταν…\nΟ Σπανούλης, θα γινόταν, άλλος ένας παίκτης που θα άλλαζε στρατόπεδο, όμως φαινόταν ότι αυτήν τη φορά η συγκεκριμένη μετακίνηση ήταν διαφορετική. Σε χρόνια που οι πράσινοι είχαν την αφρόκρεμα των Ελλήνων παικτών και κυριαρχούσαν, ο Kill Bill προχώρησε σε μια ακατανόητη, με μια πρώτη ανάγνωση, απόφαση. Οι οπαδοί (και όχι μόνο) του ΠΑΟ άρχισαν να τον κατηγορούν για αχαριστία και φιλαργυρία, κάτι αναμενόμενο βέβαια για τα δεδομένα της Ελλάδας. Ο Obradovic θα έπρεπε να αναπροσαρμόσει τα πλάνα του και να ανακατανείμει τους ρόλους στην ομάδα, όμως το σημαντικότερο ήταν ότι οι ερυθρόλευκοι είχαν πετύχει ένα μεγάλο αγωνιστικό πλήγμα στον αντίπαλο τους, αποδυναμώνοντας τον, ενώ ταυτόχρονα οι ίδιοι είχαν την δυνατότητα να «χτίσουν» πάνω στον Σπανούλη μια νέα ομάδα υψηλότατου επιπέδου.\nΣαν σήμερα μου μοιάζει και ας είναι 11 χρόνια πριν… Ο Ολυμπιακός με μια 4άδα – όνειρο στην περιφέρεια, με Σπανούλη, Παπαλουκά, Teodosic και Gordon, τους Nesterovic, Erceg και Μπουρούση στη ρακέτα, να «αλώνει» το ΟΑΚΑ για τον αγώνα της RS παρά την κακή απόδοση του Σπανούλη. Η πρώτη χρονιά του Σπανούλη με τα ερυθρόλευκα, φορώντας τη φανέλα με το 7, κάθε άλλο παρά στρωμένη με ροδοπέταλα ήταν. Οι απαιτήσεις από το πρόσωπο του ήταν τεράστιες, την ίδια ώρα που η ομάδα ήταν μακριά από major τίτλους για 14 χρόνια.\nΠαρά το καλό ξεκίνημα του Ολυμπιακού, η παρθενική χρονιά του Σπανούλη στέφθηκε από αποτυχία, όσον αφορά το κομμάτι των τίτλων, με τους ερυθρόλευκους να κατακτούν μόνο το Κύπελλο Ελλάδας, να αποκλείονται στα Ρ/Ο της Euroleague από τη Siena και στο Ελληνικό πρωτάθλημα, να είμαστε στο ίδιο έργο θεατές, με τον ΠΑΟ για άλλη μια χρονιά νικητή… Όλοι έχουμε να θυμόμαστε την κλασική ατυχία της ομάδας, με τον τραυματισμό του Nesterovic, το μέτριο «κούμπωμα» στο back court μεταξύ Παπαλουκά – Σπανούλη – Τeodosic, αλλά και τη συνηθισμένη αντιμετώπιση στους τελικούς της Α1. Η πρώτη χρονιά του στον Ολυμπιακό ήταν μια ατελείωτη ανηφόρα, αλλά θα έπρεπε να συνηθίσει σε κάτι τέτοιο για τα επόμενα χρόνια, εφόσον έκανε το … ατόπημα να μετακομίσει από τον ΠΑΟ στον αιώνιο αντίπαλο.\nΗ χλεύη που εισέπραξε από όσους τον αποθέωναν μέχρι τότε και όλα αυτά μέσα από έναν καλοστημένο μηχανισμό, ήταν άνευ προηγουμένου, θα ξεπερνούσε ακόμη και όσα πέρασε ο Γιαννάκης πριν λίγα χρόνια, επειδή και εκείνος επέλεξε τον Ολυμπιακό. Οι περισσότεροι περίμεναν ότι ο Σπανούλης θα λύγιζε, ειδικά μετά τα γεγονότα του καλοκαιριού του 2011, τότε που οι Αγγελόπουλοι, απηυδισμένοι από όλα όσα συνέβησαν στην ομάδα, αρχικά είχαν αποφασίσει να αποσυρθούν, τελικά (ευτυχώς για όλους) συνέχισαν στο ίδιο μοτίβο, αλλά με σαφώς μειωμένο budget για την ομάδα…\nΚαι μέσα σε 1 μόλις χρόνο, ο Σπανούλης είχε άλλη μια Decision βαρύνουσας σημασίας. Να έμενε σε έναν Ολυμπιακό λιγότερο ποιοτικό (με τον ίδιο βέβαια να έχει τις ίδιες χρηματικές απολαβές) ή να έπαιρνε μεταγραφή σε ομάδα, ξεκάθαρα title contender στην Euroleague;\nΠαρόλο που ήξερε πόσο δύσκολο θα ήταν, για τις φιλοδοξίες του ως παίκτης, το 1ο σενάριο, ξανά θα επέλεγε το δύσβατο δρόμο, εκείνον της ανέλπιστης επιτυχίας, ως outsider. Εξάλλου χρόνια μετά και ο ίδιος δήλωσε, ότι βλέποντας τον πάλαι ποτέ κραταιό Ολυμπιακό, να μη θυμίζει σε τίποτα την ομάδα του παρελθόντος, ήθελε όσο τίποτα να ξυπνήσει τον κοιμώμενο γίγαντα, με κάθε τρόπο.\nΜια νέα πραγματικότητα ξημέρωνε για τον ίδιο και την ομάδα… Με συμπαίκτες νεαρούς Έλληνες παίκτες και ξένους, που σε τίποτα δε θύμιζαν τα περασμένα μεγαλεία, ο Σπανούλης θα έπρεπε σαν άλλος Οδυσσέας να βρει την Ιθάκη του. Λίγοι πίστεψαν σε κάτι καλό εκείνη τη χρονιά, ειδικά μετά το μέτριο ξεκίνημα στην Ευρώπη. Όμως, όσο περνούσε ο καιρός, μαζί με τις αλλαγές ξένων που έγιναν, ο Ολυμπιακός «έχτιζε momentum», πετυχαίνοντας στο Top 16 σημαντικές νίκες επί της Efes εντός και εκτός έδρας, που τον έστειλαν στο Ρ/Ο, ξανά με αντίπαλο τη Siena, αλλά αυτή τη φορά με τον ίδιο ως underdog. Σε μια σειρά – αποκάλυψη, οι ερυθρόλευκοι, αν και με μειονέκτημα έδρας, απέκλεισαν την Ιταλική ομάδα και μετά από απουσία 1 χρόνου, επέστρεψαν σε F4, παρέα με τον «αιώνιο εχθρό», αλλά αυτήν τη φορά η πιθανή διασταύρωση μεταξύ τους, μπορούσε να γίνει μόνο στον τελικό.\nΟ ημιτελικός απέναντι στην Barcelona ήταν μια μοναδική παράσταση του Kill Bill, ο οποίος πέραν των καθοριστικών σουτ που πέτυχε στο φινάλε, «διάβαζε» τόσο καλά το παιχνίδι, με την ομάδα να ελέγχει το ρυθμό του αγώνα καθ’ όλη τη διάρκεια του. Όμως, ο τελικός θα ήταν άλλη υπόθεση για 28’, απέναντι στο θηρίο της CSKA. Το άπειρο σύνολο του Ολυμπιακού, αποκαμωμένο από την υπερπροσπάθεια του ημιτελικού και με τον απόλυτο star του σε μέτρια βραδιά, έβλεπε το τρόπαιο να απομακρύνεται και όλοι (σχεδόν) είχαμε αποδεχθεί τη μοίρα μας… Εξάλλου ήδη αυτή η ομάδα είχε κάνει την υπέρβαση της και ο μεγάλος στόχος ήταν πια το Ελληνικό πρωτάθλημα.\nΌμως, όλα όσα έγιναν από εκεί και έπειτα συνιστούν ένα θαύμα, που μόνο με ένα … Μεσσία, όπως ο Σπανούλης, θα μπορούσε να γίνει και ας ήταν «ωσεί παρών» στο μεγαλύτερο μέρος του αγώνα. Το φινάλε, με την «αέρινη κατεβασιά» του και την πάσα πάρε – βάλε στον Άγιο Γεώργιο Πρίντεζη, ξεπερνά κάθε σενάριο ταινίας, είναι απλά η θεία – δίκη, η δικαίωση των κόπων τόσων ετών, για μια μερίδα ανθρώπων, με τον πιο αναπάντεχο και εντυπωσιακό τρόπο!\nΟ Ολυμπιακός έφθασε στην κορυφή της Ευρώπης και της Ελλάδας μετά από 15 χρόνια και μάλιστα την επόμενη σεζόν, με τον Σπανούλη σε beast mode, αυτή τη φορά στον τελικό, θα πάρει… παραμάζωμα τη Real, με άλλη μια επική ανατροπή, νικώντας με (100–88)! Ξανά MVP για τον Σπανούλη και ο Ολυμπιακός γίνεται η μοναδική Ελληνική ομάδα με back2back τίτλους Euroleague! Την ίδια ώρα ο ΠΑΟ και αυτός σε μια νέα εποχή, χωρίς τον Obradovic και με μειωμένο budget, μένει εκτός F4 και στους τελικούς έχει μειονέκτημα έδρας. Η κατάληξη της σεζόν έχει πικρή γεύση, με το τρικ του Πεδουλάκη, για την εξόντωση του Σπανούλη, με Lasme – Gist, να αναβιώνει τη Νέμεση του Έλληνα άσου, δηλαδή τα παιχνίδια ενάντια στον ΠΑΟ.\nΠαρά τα κατορθώματα της ομάδας, η αδυναμία να κατακτήσει τον εγχώριο τίτλο, φέρνει εσωστρέφεια και κριτική, ειδικά στις τάξεις των οπαδών, που δεν «χωνεύουν» την ήττα από τον αιώνιο αντίπαλο, έστω και αν υπήρχαν ελαφρυντικά, έστω και αν τα mind games από την άλλη πλευρά πήγαν σε… άλλο επίπεδο, έστω και αν τίποτα δεν άλλαξε ως προς το σεβασμό της Ομοσπονδίας και των διαιτητών, απέναντι στον τρις Πρωταθλητή Ευρώπης. Παρόλα αυτά ο Σπανούλης, δεμένος με την ομάδα, ανανεώνει το συμβόλαιο του για άλλα τρία χρόνια, αν και δέχεται πλουσιοπάροχες προτάσεις από το εξωτερικό, παραμερίζοντας τον Misko…\nΗ επόμενη σεζόν ήταν η αποκορύφωση της «εσωτερικής γκρίνιας», χωρίς κανείς να μένει στο απυρόβλητο, ούτε ο αναμορφωτής Σπανούλης. Το ξέσπασμά του ήρθε με την περίφημη ενέργεια, μετά το πρώτο (από όσα θα ακολουθούσαν) νικητήριο καλάθι απέναντι στον ΠΑΟ για το Top 16 της Euroleague. «Δεν σας ακούω, δεν σας ακούω τώρα»… Το πρώτο από τα μυθικά buzzer beater, με τη φανέλα των ερυθρόλευκων, απέναντι στον κακό δαίμονα του, ήταν γεγονός. Με την αντίδραση του, σαν να έβγαλε από μέσα του, τους ασκούς του Αιόλου, όλα αυτά που «μάζευε» και δεν εξωτερίκευε για τόσο καιρό. Ο Σπανούλης δηλώνει πάντα «παρών», δεν φοβάται την ευθύνη, όποιος και αν είναι ο αντίπαλος. Δε χρειαζόταν, φυσικά, αυτό το παιχνίδι για να το αποδείξει, αλλά ήταν μια μικρή υπενθύμιση και ας παρουσιάστηκε τότε η νίκη, από το γνωστό σύστημα, ως αδιάφορη βαθμολογικά.\nΓια λίγο καιρό, η μουρμούρα εκ των έσω κόπασε, για να κάνει ξανά την εμφάνιση της στους τελικούς του 2014, όπου ο Ολυμπιακός σπάει την αντίπαλη έδρα, μετά από χρόνια, αλλά δεν αντέχει το βάρος στον κρίσιμο 4ο τελικό, σε συνδυασμό και με κάποια φαλτσοσφυρίγματα στο φινάλε.\nΗ εμπειρία τόσων ετών, έχει οδηγήσει σε έναν άγραφο κανόνα, ειδικά για τον Ολυμπιακό. Χρονιά που ξεκινάει με προβλήματα (1996–97, 2011–12) συνήθως τελειώνει όμορφα, ενώ όταν η ομάδα «ξεκινάει τρένο» (1998–99, 2013–14) «κλείνει» με απογοητευτικό τρόπο… Έτσι και η σεζόν (2014–15) αρχίζει με ήττα – σοκ από τον, γεμάτο απουσίες, ΠΑΟ στο άδειο ΟΑΚΑ. Η αποχώρηση του Μπαρτζώκα είναι γεγονός, αλλά η ομάδα σταδιακά βρίσκει την αυτοπεποίθηση και την ταυτότητά της. Χωρίς τραυματισμούς, μετά από πολλά χρόνια, με ένα σκληροτράχηλο και καλοκουρδισμένο σύνολο, ο Ολυμπιακός, αποκλείει με μειονέκτημα έδρας το φαβορί Barcelona, σε μια συγκλονιστική σειρά και θα προκριθεί ξανά στο F4.\nΕκεί τον περιμένει η παλιά γνώριμη CSKA, σε ένα παιχνίδι όπου ο Σπανούλης για ένα ημίχρονο δεν θυμίζει τον γνωστό Kill Bill. Ποιος άλλος, όμως, μπορεί να βρει τα ψυχικά αποθέματα, για να «κλείσει» με τέτοιον τρόπο το παιχνίδι; Οι τελευταίες του επιθετικές ενέργειες σε αυτόν τον ημιτελικό, όσον αφορά το βαθμό δυσκολίας και την κρισιμότητα τους, θυμίζουν μάλλον τον Οδυσσέα, όταν έπρεπε να τα βάλει με τόσους μνηστήρες… Και φυσικά για άλλη μια φορά κέρδισε! Το νέο κάζο της CSKA προσπαθεί να εξηγηθεί πλέον μεταφυσικά, αλλά τι να κάνει και η μεταφυσική μπροστά στον Kill Bill; Απλά υποκλίνεται!\nΟ Ολυμπιακός δεν καταφέρνει, απέναντι στη Real, άλλο ένα θαύμα, ωστόσο η κατάκτηση του Ελληνικού πρωταθλήματος με «σκούπα» απέναντι στον ΠΑΟ, φέρνει έναν ακόμη τίτλο και την απαραίτητη ηρεμία. Ο Σπανούλης πλέον, είναι ο απόλυτος star της ομάδας, εκείνος που την έβγαλε από την αφάνεια, ο δικός της Jordan, που με τον Πρίντεζη σε ρόλο Pippen, έχοντας ξεπεράσει τις δυσκολίες των πρώτων ετών, έφθασε στην κορυφή… Ή σχεδόν σε αυτή.\nΜάιος 2016: Η τελευταία πίστα\nΌσα έγιναν το Μάιο, πριν 5 χρόνια, από τον Βασίλη Σπανούλη, μέσα στο ΟΑΚΑ, στα δικά μου μάτια, είναι ανάλογα, αν όχι μεγαλύτερα, από το έπος της Πόλης. Σε ένα εχθρικό κλίμα, κόντρα στην παλιά του ομάδα, με την οποία πλέον δεν τον συνδέει σχεδόν τίποτα, παρά μόνο η αγάπη για τους αδελφούς Γιαννακόπουλους και οι παλιοί συνοδοιπόροι του, Διαμαντίδης και Φώτσης, ο Σπανούλης, όχι μία, αλλά δύο φορές, against all odds, με τους δύο τελικούς να «κρέμονται σε μια κλωστή», θα πάρει δύο εξωφρενικές ενέργειες, απέναντι σε Καλάθη και Διαμαντίδη αντίστοιχα και θα σκοράρει, δίνοντας ισάριθμες νίκες, ένα πρωτάθλημα και μια απέραντη περηφάνεια σε όλους εμάς. Live by the sword, die by the sword, αυτό είναι ο Kill Bill, μόνο που εκείνος ζει κάθε φορά, όπως οι καλοί στις ταινίες!\nΚαι πάλι τα κατορθώματα του υποβαθμίζονται από την αντίπαλη πλευρά, που ανακαλύπτει βήματα με το μεγεθυντικό φακό, όταν φάσεις πιο ξεκάθαρες στο παρελθόν έχουν αγνοηθεί. Όμως τι σημασία έχουν όλα αυτά; Ο Σπανούλης πια έχει φθάσει στην Ιθάκη του, έχει νικήσει όλα όσα βρήκε στο διάβα του, έχει πετύχει πράγματα, που μόνο κάποιος με το δικό του χαρακτήρα θα μπορούσε… Τι άλλο θα μπορούσε να ζητήσει κάποιος από εκείνον μετά;\nΚαι όμως εκείνος συνέχισε και τα επόμενα χρόνια, με το ίδιο πάθος, να κάνει τα ίδια και να αφήνει όλη την μπασκετική Ευρώπη άφωνη. Σπάει τα ρεκόρ το ένα μετά το άλλο, οδηγεί την ομάδα σε F4, γιγαντώνει το μύθο του. Πολλοί τον κατηγόρησαν ότι τα τελευταία χρόνια ήταν «βάρος» για την ομάδα, ότι τη «φρέναρε», αλλά αλήθεια ποιος άλλος στη θέση του, δεν θα προτιμούσε να «κρεμάσει τα παπούτσια» του και να βρει την ησυχία του; Χωρίς τη βοήθεια που είχε παλιά, με συμπαίκτες χαμηλότερης ποιότητας, ο Σπανούλης κατέθετε πάντα στο παρκέ ό,τι είχε, έδειχνε το δρόμο και ηγούταν της ομάδας, όπως μόνο εκείνος ήξερε.\nΕξάλλου όπως έχει πει ο γερουσιαστής Mitt Romney, ηγεσία είναι όταν κάποιος αναλαμβάνει τις ευθύνες και όχι όταν βρίσκει δικαιολογίες. Και ο Σπανούλης όλα του τα χρόνια, σε όλες τις ομάδες, αυτό έκανε, αναλάμβανε τις ευθύνες, όσο δύσκολες και αν ήταν, όσο επίπονες, χωρίς να επικαλεστεί ποτέ δικαιολογία.\nΕίμαι από τους τυχερούς που έζησα μεγάλους star του παγκόσμιου μπάσκετ, αλλά την «αύρα» του Σπανούλη, την ικανότητά του στο σκοράρισμα και στην πάσα ταυτόχρονα, το διάβασμα του παιχνιδιού και την ανυπέρβλητη, σχεδόν μυθική, παρουσία του σε κλεισίματα αγώνων, την είχαν ελάχιστοι.\nΟδυσσέας και Μεσσίας μαζί για τον Ολυμπιακό, θα μείνει για πάντα στις καρδιές μας, για όσα έκανε όσο ήταν στην ομάδα, αλλά κυρίως για το πως τα έκανε! Γιατί με εκείνον, νιώσαμε και αγγίξαμε την αιωνιότητα…\n“I broke my heart, fought every gain\nI will feel eternity…”\nRed Emerald 12 months ago\nTel Aviv 1994 – Ο καταραμένος τελικός


Η Φωνή του Λαού: Μηνύματα - Επιστολές: Δευτέρα 19 Νοεμβρίου 2018 | Χρυσή Αυγή\nΗ Φωνή του Λαού: Μηνύματα - Επιστολές: Δευτέρα 19 Νοεμβρίου 2018\nΔευτέρα, 19 Νοεμβρίου 2018 - 00:46\nΓια έξι ολόκληρες ώρες οι αναρχομπολσεβίκοι έκαιγαν και βανδάλιζαν την Αθήνα, την Θεσσαλονίκη, την Πάτρα και άλλες πόλεις. Οι "ψαγμένοι" και "διαβασμένοι" επαναστάτες μπήκαν στην ουρά πίσω από την ΠΑΣΠ (φοιτητική παράταξη του ΠΑΣΟΚ) και έκαναν πορεία προς τιμήν όλων αυτών που χρεωκόπησαν την Ελλάδα και μας έχουν φέρει σε αυτά τα χάλια. Η γενιά του Πολυτεχνείου έφερε την Ελλάδα σε χαμηλότερα επίπεδα από αυτά του Β' Παγκοσμίου Πολέμου και του Συμμοριτοπολέμου. Τραγικό! Νεαροί "επαναστάτες" σέρνονται πίσω από μια γενιά που καταλήστεψε την Ελλάδα και την κατάντησε υπόδουλη, αντί να τους κυνηγήσουν και να τους οδηγήσουν στην φυλακή! Η κοινωνία και η πολιτική ζωή της Ελλάδος είναι βαθιά άρρωστη και μόνο η Χρυσή Αυγή μπορεί να την θεραπεύσει!\nΗ επιλεκτική ευαισθησία των ΜΜΕ στα γεγονότα και την παρουσίαση αυτών βγάζει μάτια και σίγουρα δεν μπορώ να την πω δημοκρατική. Δείχνει ο τηλεοπτικός δέκτης κρανοφόρους με παλούκια σε πλήρη παράταξη και οργάνωση, «νεαροί που κρατούν σημαίες» λέει ο "δημοσιογράφος". Αν όλοι αυτοί ήταν μέλη της Χρυσής Αυγής τότε θα ήταν «οργανωμένο τάγμα εφόδου με δολοφονικές διαθέσεις» σύμφωνα με τον ίδιο δημοσιογράφο της κακιάς ώρας. Δυο μέτρα και δυο σταθμά στην χρεοκοπημένη "δημοκρατία" τους της μεταπολίτευσης. Ο λαός, για κακή του τύχη, ξυπνάει και πλέον το βλέπει όλο αυτό ξεκάθαρα και πράττει ανάλογα: Πυκνώνει τις τάξεις της Χρυσής Αυγής! Η Αριστερά και τα παρακρατικά παρακλάδια της τελειώνει και όλα αυτά τα "θεατρινίστικα" που κάνουν είναι το κύκνειο άσμα τους. Ζήτω η Ελλάς! Ζήτω η Χρυσή Αυγή! Ζήτω ο Αρχηγός!\nΑριστερά ξεμαλλιάσματα: Και στην αμερικανική πρεσβεία πετάγανε καφέδες στους συριζαίους - BINTEO\nΜιλούν οι "δεξιούληδες" για νόμο και τάξη που στις μέρες τους οι αναρχομπαχαλάκηδες έκαψαν μέχρι και το χριστουγεννιάτικο δέντρο στο Σύνταγμα όταν καιγόταν η Αθήνα επί δεκαπέντε ημέρες! Ας μην μιλάνε καλύτερα. Όλα τα πολιτικά κόμματα τους συντηρούν αυτούς τους παρακρατικούς που καίνε τις Ελληνικές σημαίες και καταστρέφουν τις περιουσίες των πολιτών για να στρέφουν την κοινή γνώμη σε δευτερεύοντα θέματα την ώρα που κλέβουν και ξεπουλάνε τα πάντα. Παλιά καλή συνταγή ΠΑΣΟΚ, με το οποίο συγκυβέρνησε η ΝΔ (και το μισό ΠΑΣΟΚ βρίσκεται πλέον στον ΣΥΡΙΖΑ). Μια συμμορία που επιβιώνει σαν κατσαρίδα με την ανοχή και την κάλυψη όλων των λοιπών κομμάτων πλην της Χρυσής Αυγής. Στις εκλογές που έρχονται όλοι αυτοί οι υποκριτές θα αποδυναμωθούν ακόμα περισσότερο και η Χρυσή Αυγή θα γιγαντωθεί. Θέλουν δεν θέλουν θα πάρουμε την Πατρίδα μας πίσω.


Σελίδα για άλλες σελίδες: 2013\nΜιχάλης Σπέγγος - Ανεμόσκαλα\nΞεκίνησα αυτό το ιστολόγιο πριν από περίπου έξι χρόνια και πάντα έβρισκα συναρπαστικό να παρακολουθώ την πορεία ενός συγγραφέα μέσα από το χώρο και τον χρόνο. Μία από τις πρώτες αναρτήσεις μου το 2007 ήταν για ένα μυθιστόρημα που είχα διαβάσει και μου είχε αρέσει πάρα πολύ, το Imperium, του Μιχάλη Σπέγγου. Εκείνη τη χρονιά υπέγραφα στις εκδόσεις Λιβάνη το πρώτο μου συγγραφικό συμβόλαιο και καθώς ολοκληρωνόταν η συνάντησή μου με την εκδότρια, η κυρία Γιώτα Λιβάνη με ρώτησε αν είχα διαβάσει καθόλου Μιχάλη Σπέγγο, που τύχαινε να είναι επίσης από Γιάννενα. Αφού της είπα ότι δεν τον ήξερα, μου έκανε δώρο το Imperium λέγοντάς μου ότι είναι ο καλύτερος Έλληνας συγγραφέας του εκδοτικού οίκου. Επιστρέφοντας με το τρένο στην Πάτρα, όπου σπούδαζα, ξεκίνησα να το διαβάζω και για τις τέσσερις ώρες του ταξιδιού απομονώθηκα απόλυτα σε έναν ξεχωριστό κόσμο, ήταν σαν να είχα χαθεί σε μια λογοτεχνική νιρβάνα.\n>Διαβάστε κριτικές για το βιβλίο στο ιστολόγιο της Ευρυδίκης Αμανατίδου και στο Diavasame.gr.\n>Ακολουθήστε τον Μιχάλη Σπέγγο στο facebook.\nΑναρτήθηκε από Γιάννης Πλιώτας στις 2:08 π.μ. 2 σχόλια:\nΕτικέτες Ανεμόσκαλα, βία, διόπτρα, κοινωνικό μυθιστόρημα, Σπέγγος, σύγχρονο ελληνικό μυθιστόρημα, υποβάθμιση\nΓνωριμία με τα λογοτεχνικά blogs, μέρος 6ο\nΜια φωτογραφία από το ιστολόγιο του Lou ...Read.\nΈνα χρόνο μετά την προηγούμενη ανάρτηση, επανέρχομαι με την έκτη λίστα "κατάταξης" των ελληνικών λογοτεχνικών ιστολογίων.\nΌπως έχω αναφέρει ξανά, η κατάταξη στηρίζεται στα στοιχεία της Alexa, μιας εταιρείας που καταγράφει (κατά προσέγγιση) στοιχεία επισκεψιμότητας για όλες τις σελίδες στο ίντερνετ. Αντιλαμβάνεστε ότι η "έρευνά" μου δεν είναι επιστημονική.\nΛόγω χρόνου και επειδή η λίστα είχε γίνει πολύ μεγάλη, αποφάσισα να ανεβάσω τα 20 ιστολόγια που θεωρώ ότι όντως επηρεάζουν σε ένα βαθμό το χώρο του βιβλίου στη χώρα μας. Η εκτίμησή μου είναι αυθαίρετη και δεν ανεβάζω τη λίστα σε ανταγωνιστικά πλαίσια. Σκεφτείτε το ως μια ευκαιρία να γνωριστείτε με τους ψηφιακούς κριτικούς λογοτεχνίας.\n1. (2) ΝΟ14ΜΕ 745\n(κριτικές - σκέψεις)\n2. (1) Ηλεκτρονικός Αναγνώστης 903\n(τα πάντα για το ηλεκτρονικό βιβλίο)\n3. (7) Διαβάζοντας 1.086\n4. (3) Don't Ever Read Me 1.917\n5. (14) Lou ...Read 1.993\n6. (9) Librofilo 2.213\n7. (4) Το μεγαλείο των τεχνών 2.336\n8. (11) Nautilus 2.355\n9. (5). Πανδοχείο 2.412\n10. (6) Βιβλιοκαφέ 3.633\n11. (17) Akamas 3.987\n12. (19) Ευρυδίκη Αμανατίδου 4.526\n13. (12) Αναγνώστρια 6.993\n(κριτικές από την Κίκα Ολυμπίου\n14. (8) Ανάγνωση 8.110\n15. (20) Βολτίτσες 9.745\n(παρουσιάσεις και σκέψεις)\n16. (10) Σύγχρονη Έκφραση 10.106\n(βιβλιοπωλείο στη Λιβαδειά)\n17. (13) Δημήτρης Νίκου 18.563\n18. (16) Θεόδωρος Γρηγοριάδης 20.595\n19. (18) Μαρία Ξυλούρη 21.538\n20. (15) Ex Libris 22.542\nΌπως καταλαβαίνετε η λίστα είναι ανοιχτή σε προσθήκες-αφαιρέσεις-διορθώσεις. Μπορείτε να βρείτε μια συγκεντρωμένη ροή από πολλούς λογοτεχνικούς ιστοτόπους στο Littera.\nΑναρτήθηκε από Γιάννης Πλιώτας στις 3:15 π.μ. 7 σχόλια:\nΕτικέτες Έλληνες συγγραφείς, κριτικές βιβλίου, λογοτεχνικά ιστολόγια, λογοτεχνικά blogs, λογοτεχνικές κριτικές\nΉταν gay o Αχιλλέας;\nΤο ερώτημα του τίτλου είναι μάλλον άσχετο με τη λογοτεχνική αξία του βιβλίου που προτείνω σήμερα. Το Τραγούδι του Αχιλλέα είναι ένα πολύ ισχυρό μυθιστόρημα που εξερευνά την ανομολόγητη σχέση δύο αρχετυπικών ηρώων. Το βιβλίο είναι κυρίως συναισθηματικό στο πρώτο μέρος, ενώ στο δεύτερο μέρος κατακτά την επική του δυναμική.\nΗ υπόθεση σύμφωνα με τη δική μου ανάγνωση: Ο Πάτροκλος έλκει την καταγωγή του από ένα ασήμαντο βασίλειο. Αγόρι ακόμα στέλνεται εξόριστος στην Αυλή της Φθίας, να ανδρωθεί πλάι σε συνομήλικούς του και στη σκιά του πρίγκιπα Αχιλλέα, για τον οποίο οι προφητείες έχουν φυλάξει ξεχωριστή θέση στην Ιστορία.\nΤα δύο αγόρια γίνονται φίλοι, ο Πάτροκλος ονομάζεται πρώτος σύντροφος του Αχιλλέα, και στέλνονται να μαθητεύσουν για τρία χρόνια στη σπηλιά του δάσκαλου-θρύλου Χείρωνα. Εκεί η σχέση τους ανθίζει και συνειδητοποιούν ότι η πορεία που θα ακολουθήσουν στον κόσμο θα είναι κοινή.\nΑμέσως μετά την επιστροφή τους, φτάνουν νέα για το μεγάλο πόλεμο που ετοιμάζεται να εξαπολύσει η ελληνική συμμαχία εναντίον της Τροίας, με αφορμή την αρπαγή της Ωραίας Ελένης. Οι υπόλοιποι Βασιλιάδες θέλουν οπωσδήποτε να πάρει μέρος ο Αχιλλέας, μιας και οι ικανότητές του στη μάχη φημολογείται ότι είναι ανυπέρβλητες. Παρά τις αντιρρήσεις της Θέτιδος, της μητέρας του, ο νεαρός πολεμιστής πείθεται, έχοντας στο μυαλό του ότι έτσι εκπληρώνεται το πεπρωμένο του και θα δοξαστεί το όνομά του.\nΣτο δεύτερο μέρος του βιβλίου η δράση μεταφέρεται κάτω από τα τείχη της Τροίας και περιγράφονται πολλά από τα γνωστά περιστατικά της Ιλιάδας, πάντα μέσα από την οπτική γωνία του Πατρόκλου. Στο δέκατο χρόνο του πολέμου ο Αχιλλέας έρχεται σε σφοδρή σύγκρουση με τον υπερφίαλο ηγέτη της εκστρατείας, τον Αγαμέμνονα, και αποφασίζει να αποσυρθεί μαζί με τους Μυρμιδόνες του. Οι Τρώες εκμεταλλεύονται τη διχόνοια των Αχαιών και με αλλεπάλληλες επιθέσεις καταφέρνουν να σπάσουν τις γραμμές τους και να φτάσουν ως τα καράβια.\nΜπροστά στο ενδεχόμενο της καταστροφικής για όλους ήττα, ο Αχιλλέας παραμερίζει τον εγωισμό του και επιτρέπει στον Πάτροκλο να ντυθεί την πανοπλία του και να βγει στο πεδίο της μάχης υποκρινόμενος ότι είναι ο μεγάλος πολεμιστής. Είναι η στιγμή που περίμενε ο Πάτροκλος για να γίνει ήρωας. Είναι η στιγμή την οποία οι Μοίρες περίμεναν για χρόνια.\nΞεκινάμε με τα γενικά: είναι ένα πολύ καλογραμμένο μυθιστόρημα, η γλώσσα του ταιριαστή με το θρύλο, η ιστορία κυλάει και σε παρασέρνει. Ατμόσφαιρα, χαρακτήρες, πλοκή, όλα σε υψηλό επίπεδο, ενώ ταυτόχρονα το περιεχόμενο είναι άκρως ψυχαγωγικό.\nΤο «ιστορικό» φόντο που έχει επιλέξει η συγγραφέας είναι όχι μόνο γνώριμο στη χώρα μας, αλλά παρότι το έπος της Ιλιάδας έχει ειπωθεί χιλιάδες φορές με χιλιάδες τρόπους, θεωρώ ότι εξακολουθεί να συναρπάζει τους αναγνώστες σε όλον τον κόσμο εδώ και τριάντα αιώνες.\nΗ Miller επιλέγει να φωτίσει ένα μέρος από τα γνωστά περιστατικά και σε ορισμένα να δώσει μια δική της, αληθοφανή εκδοχή. Δεν νοιάζεται να μας μιλήσει για τον Δούρειο Ίππο, ούτε βάζει τον Αχιλλέα να πέφτει από βέλος στη φτέρνα του. Επιλέγει τα δικά της κομβικά σημεία, προσφέροντας έτσι μια φρέσκια ματιά στους κλασικούς μύθους.\nΑς προχωρήσουμε και στα ειδικά. Συνάντησα ορισμένες κριτικές στο ίντερνετ που υποστήριζαν ότι η Miller δεν κατανόησε τον Όμηρο, ενώ κάποιος την αποκάλεσε και αγράμματη. Επίσης επικρίθηκε για την απεικόνιση της ομοφυλοφιλικής σχέσης των δύο ηρώων και τις ερωτικές σκηνές μεταξύ τους.\nΓια το πρώτο πιστεύω δεν χρειάζεται καν να το αναλύσω. Το πόσο καλά έχει ενσωματώσει το ομηρικό πνεύμα στο κείμενό της, γίνεται φανερό ακόμα κι αν διαβάσετε μια τυχαία παράγραφο.\nΓια το δεύτερο, επίσης δεν νομίζω ότι χωράει μεγάλη ανάλυση. Ο Αχιλλέας και ο Πάτροκλος είναι δύο μυθολογικά πρόσωπα, που συνδέονταν με ισχυρούς δεσμούς. Είναι στην ευχέρεια του εκάστοτε συγγραφέα να ερμηνεύσει τη φύση αυτού του δεσμού.\nΤο βιβλίο απέσπασε το 2012 το Orange Prize for Fiction, μια μεγάλη τιμή, ενώ κέρδισε καλές κριτικές από όλα τα μεγάλα έντυπα σε ΗΠΑ και Μεγάλη Βρετανία. Πιστεύω ότι θα μπορούσε να αντιταχθεί στο κύμα των φτηνών βιβλίων-πορνό που ξεβράστηκαν τον τελευταίο καιρό στην ελληνική αγορά. Κατά τη γνώμη μου το Τραγούδι του Αχιλλέα είναι μια ποιοτική επιλογή που θα ικανοποιήσει τους δυνατούς αναγνώστες και θα τους προσφέρει όλα όσα προσφέρει ένα καλό βιβλίο.\n>Κριτική για το βιβλίο στην Guardian.\n>Αγοράστε το βιβλίο σε έντυπη μορφή ή κατεβάστε το ebook.\n>Ακολουθήστε τη συγγραφέα στο twitter & επισκεφθείτε τη σελίδα της.\nΑναρτήθηκε από Γιάννης Πλιώτας στις 3:01 π.μ. Δεν υπάρχουν σχόλια:\nΕτικέτες Ιλιάδα, ιστορικό μυθιστόρημα, ομοφυλοφιλία στην αρχαία Ελλάδα, Πάτροκλος, Τραγούδι του Αχιλλέα, gay βιβλίο\nThe Cuckoo's Calling - Νέο βιβλίο της Rowling\nΣήμερα το BBC αποκάλυψε ότι μια από τις πιο αγαπημένες συγγραφείς του κόσμου, η J. K. Rowling, είχε εκδώσει τον Απρίλιο ένα αστυνομικό μυθιστόρημα με ψευδώνυμο. Το βιβλίο ονομάζεται The Cuckoo's Calling και υποτίθεται είχε γραφτεί από τον πρωτοεμφανιζόμενο Robert Galbraith. Όπως μπορείτε να δείτε στη σελίδα του βιβλίου στο Amazon, είχε αποσπάσει πάρα πολύ καλές κριτικές από μεγάλα και έγκυρα έντυπα μέσα του χώρου, ανάμεσά τους τα Publisher's Weekly, Booklist, Library Journal, Sunday Times κ.α.\nΜέχρι την αποκάλυψη (;) της είδησης το βιβλίο είχε πουλήσει μόλις 1.500 αντίτυπα, αριθμός πολύ μικρός για τα βρετανικά και αμερικανικά δεδομένα. Λίγο, όμως, μετά τις αναφορές σε πολλά μέσα ενημέρωσης, το βιβλίο εκτινάχθηκε στην πρώτη θέση των best sellers του Amazon.\nΠιστεύω ότι θα ακούσουμε πολλά ακόμα στο μέλλον για το συγκεκριμένο βιβλίο. Άλλωστε ο "Galbraith" θα γράψει και δεύτερο βιβλίο με τον ίδιο ήρωα.\nΕκτιμώ ότι είναι ένα καλό βιβλίο και ότι η συγκεκριμένη υπόθεση προσφέρεται για μεγάλες συζητήσεις. Όπως είναι αναμενόμενο, το όνομα ενός συγγραφέα μετράει πολύ περισσότερο από το περιεχόμενο του έργου του. Επίσης, φαίνεται ότι η δύναμη της λογοτεχνικής κριτικής έχει εξανεμιστεί. Τέλος, το συμπέρασμά μου είναι ότι η Rowling και ο εκδότης της ήθελαν να κάνουν επιτυχία χωρίς να αποκαλυφθεί ο πραγματικός συγγραφέας, σχέδιο που απέτυχε και αναγκάστηκαν να καταφύγουν στο plan b.\nUpdate 17/7: Δύο απανωτά άρθρα στους New York Times αφήνουν αιχμές ότι η αποκάλυψη του ψευδωνύμου της Rowling ήταν προσχεδιασμένη. This Detective Novel’s Story Doesn’t Add Up & Rowling Book Skyrockets to Instant Hit.\nΤα δύο άρθρα επιβεβαιώνουν την αρχική εικασία μου. Υπάρχει το ερώτημα για το αν ο εκδότης θα είχε φροντίσει να έχει στοκ από την επανέκδοση για να τροφοδοτήσει αμέσως την αγορά. Σε αυτήν την περίπτωση όμως υπήρχε πιθανότητα η "αποκάλυψη" να διαρρεύσει νωρίτερα.\nΑναρτήθηκε από Γιάννης Πλιώτας στις 3:51 π.μ. Δεν υπάρχουν σχόλια:\nΕτικέτες λογοτεχνική κριτική, Ρόουλινγκ, συγγραφείς με ψευδώνυμο, best sellers, j K Rowling, The Cuckoo's Calling\nJohn O'Farrell - Ο άνθρωπος που ξέχασε τη γυναίκα του\nΤι μπορεί να σκέφτεται ένας άνθρωπος που ξαναβλέπει για πρώτη φορά τη γυναίκα του;\nΤο παραπάνω ερώτημα με μια δεύτερη ανάγνωση φαίνεται οξύμωρο, αλλά περιγράφει με ακρίβεια το εξαιρετικό κοινωνικό μυθιστόρημα του Βρετανού John O’Farrell με τίτλο «Ο Άνθρωπος που Ξέχασε τη Γυναίκα του» (εκδ. Διόπτρα).\nO κωμικός John O’Farrell γεννήθηκε το 1962, είναι συγγραφέας διάφορων best-seller και έχει έντονη παρουσία σε ραδιόφωνο και τηλεόραση από τα μέσα της δεκαετίας του ’80. Είναι πολιτικοποιημένος με ορισμένες από τις απόψεις του σχετικά με τη Θάτσερ να έχουν προκαλέσει σφοδρές αντιδράσεις, ενώ πρόσφατα ήταν υποψήφιος του Εργατικού Κόμματος.\nΣτο βιβλίο όμως που έχουμε στα χέρια μας, ο O’Farrell κάνει επίδειξη της λογοτεχνικής του δεινότητας, όχι μόνο με το χιούμορ του, αλλά και με το έντονο συναίσθημα που κυριαρχεί όσο η ιστορία οδεύει προς το τέλος. Αναμφίβολα όλοι ξεχνάμε σημαντικά πράγματα: ότι είχαμε ένα σημαντικό ραντεβού το πρωί· ότι έπρεπε να πάρουμε τα ρούχα απ’ το καθαριστήριο· ξεχνάμε ακόμα και τα γενέθλια των φίλων μας. Αλλά ο κεντρικός χαρακτήρας, ο Βον, έχει προχωρήσει στο επόμενο σκαλοπάτι: έχει ξεχάσει την ίδια την ύπαρξη της γυναίκας του. Το όνομά της, το πρόσωπό της, όσα έζησαν μαζί– όλα έχουν χαθεί σε μια ανεξήγητη αμνησία.\nΠώς θα αισθανόσασταν αν βρισκόσασταν στο μετρό και ξαφνικά συνειδητοποιούσατε ότι δεν γνωρίζετε ποιος είστε και πού πηγαίνετε; Μήπως θα μπορούσατε να το πάθετε αυτό ακόμα κι αν ξυπνούσατε ένα πρωί και θέλατε να αλλάξετε, ξεχνώντας οριστικά το παρελθόν; Ο O’Farrell παράλληλα με τον ψυχαγωγικό χαρακτήρα του βιβλίου, καταθέτει έξυπνα ένα φιλοσοφικό προβληματισμό πάνω στις αναμνήσεις και στις μεταλλάξεις μιας σχέσης. Κανείς δεν μπορεί να μείνει ο ίδιος με το πέρασμα του χρόνου και ούτε μπορεί να μείνει ερωτευμένος με εκείνον τον άνθρωπο που είχε γνωρίσει κάποτε. Οι άνθρωποι εξελίσσονται, το ίδιο και ο έρωτας.\nΟ Βον εξαιτίας της αμνησίας αναγκάζεται να ανακαλύψει από την αρχή τα πάντα για τη ζωή του, αλλά αυτό δεν είναι το μοναδικό του πρόβλημα. Μπορεί να ερωτεύεται τη γυναίκα του αμέσως μόλις την ξαναβλέπει, όμως αποδεικνύεται ότι οι δυο τους βρίσκονται στα πρόθυρα του διαζυγίου. Ο Βον πρέπει τώρα να ξεκινήσει έναν αγώνα δρόμου για να γυρίσει το χρόνο πίσω και να διεκδικήσει μια τελευταία ευκαιρία μαζί της. Απελευθερωμένος από τα λάθη που είχαν γίνει παλιά.\nΟ «Άνθρωπος που Ξέχασε τη Γυναίκα του» είναι η αστεία, συγκινητική και σπαραξικάρδια ιστορία ενός άντρα που μόλις έχει απεγκλωβιστεί από μια ζωή που τον έπνιγε. Καλογραμμένο, ποιοτικό χωρίς να γίνεται βαρύ, ο O’Farrell έχει άνεση και εμπειρία με την πένα. Το θέμα του διαζυγίου αφορά ένα μεγάλο μέρος του αναγνωστικού κοινού και η κεντρική ιδέα της αμνησίας σε συνδυασμό με το προσεχές διαζύγιο, είναι πρωτότυπη. Οι γλυκόπικρες καταστάσεις που περιγράφονται θα αγγίξουν όλους τους αναγνώστες και είναι ίσως το καλύτερο δώρο αν θέλετε να ζητήσετε συγγνώμη επειδή ξεχάσατε την επέτειο του γάμου σας. Συστήνεται ανεπιφύλακτα.\nΕτικέτες αμνησία, αύγουστος κορτώ, βρετανικό χιούμορ, εκδόσεις Διόπτρα, καλό βιβλίο, μεταφρασμένη λογοτεχνία\nΑναρτήθηκε από Γιάννης Πλιώτας στις 2:11 π.μ. Δεν υπάρχουν σχόλια:


Λίνα Κοεμτζή: Νέες αποκαλύψεις για τον θάνατό της - Ελλάδα - Νέα Κρήτη\nΤώρα διαβάζετε: Λίνα Κοεμτζή: Νέες αποκαλύψεις για τον θάνατό της\nΌλα όσα αποκαλύπτει η αδερφή της, Χριστίνα\nΜε ένα μήνυμά της, η αδερφή της Λίνας Κοεμτζή, που το Νοέμβριο του 2016, αυτοκτόνησε πέφτοντας από τον 9ο όροφο των φοιτητικών εστιών του ΑΠΘ, αποκαλύπτει ότι δε φοβάται και πως θα συνεχίσει τον αγώνα της, προκειμένου να αποκαλυφθεί η αλήθεια.\n«Όταν έμαθα για τα μηνύματα που εστάλησαν στην κόρη μου ταράχτηκα. Δεν θα πω ψέματα, τρόμαξα και πανικοβλήθηκα. Δεν φοβήθηκα για μένα, αλλά για τα υπόλοιπα παιδιά μου», σημειώνει η μητέρα της Λίνας και συμπληρώνει «Μια μάνα δεν μπορεί να δεχτεί πως κάποιος απειλεί τη ζωή των παιδιών της. Έχω ένα οκτάχρονο παιδί, το οποίο υπό το\nΚατάθεση - «φωτιά» για το θάνατο της 22χρονης Λίνας\nΥπόθεση Κοεμτζή: Τι αποκάλυψε η κολλητή της φοιτήτριας για τη μοιραία νύχτα\nΣοκάρει η μητέρα της Λίνας που αυτοκτόνησε για «ροζ» βίντεο\nν φόβο των απειλών είναι κλεισμένο στο σπίτι και είμαι συνεχώς δίπλα του, για να μην μπορέσει κάνει κανείς κακό αν το θελήσει».\nΤην ίδια ώρα, σύμφωνα με το ethnos.gr, η μητέρα της Λίνας επισημαίνει πως μέχρι το τέλος Απριλίου περιμένει να έρθουν από τις ΗΠΑ και τα κεντρικά γραφεία του Facebook, απαντήσεις σχετικά με την «ταυτότητα» του αποστολέα αυτών των απειλητικών μηνυμάτων και όπως εκτιμά η εξέλιξη αυτή θα κινητοποιήσει τις ελληνικές Αρχές. Παράλληλα η κυρία Τομπάζη, επισημαίνει πως έως την επόμενη εβδομάδα περιμένει νέα στοιχεία από τη Δίωξη Ηλεκτρονικού Εγκλήματος, καθώς η εισαγγελέας Θεσσαλονίκης επέστρεψε τη δικογραφία πίσω στη Δίωξη, ώστε να διαλευκανθούν κάποια σημεία.\n«Υπάρχει μεγάλη καθυστέρηση από τη Δικαιοσύνη. Δεν μπορώ να καταλάβω γιατί δεν προχωρά η διαδικασία. Υπάρχουν τόσα στοιχεία, τόσοι μάρτυρες... Πλέον έχω αρχίσει να πονηρεύομαι και να σκέφτομαι ότι ίσως εσκεμμένα δημιουργούνται «εμπόδια». Πιστεύω ότι κάποιος προσπαθεί να κρύψει κάτι ή να καλύψει κάποιον».\nΤέλος, η κυρία Τομπάζη κάνει έκκληση σε όποιον γνωρίσει να μιλήσει: «Παντού υπάρχουν κλειστά στόματα. Οι φίλοι και οι παρέες της Λίνας δεν μιλάνε. Μου λένε δεν ξέρουν τίποτα. Δεν τους αδικώ. Μπορεί να φοβούνται κιόλας τα παιδιά. Θα το φτάσω μέχρι το τέλος. Δεν θα κάνω πίσω για κανένα λόγο. Όσο και αν μου κοστίζει ψυχολογικά, θα βρω αυτούς που έκαναν κακό στο κοριτσάκι μου. Το παιδί μου έχω χάσει και δεν θα σταματήσω ό,τι και αν γίνει».


Αλαλούμ στο υπουργείο για τη βάση του 10\nYou are at:Home » Εκπαίδευση » Αλαλούμ στο υπουργείο για τη βάση του 10\nBy Βασίλης Φουρτούνης on 6 Απριλίου, 2016 Εκπαίδευση\nΆλλα λέει ο Φίλης, κι άλλα η Αναγνωστοπούλου. Η αναπληρώτρια υπουργός Παιδείας επανέφερε τη βάση του 10 για την εισαγωγή σε ΑΕΙ – ΤΕΙ κι ο υπουργός τα …μάζεψε.\nΣυγκεκριμένα η υφυπουργός τάχθηκε για μια ακόμη φορά υπέρ της βάσης του 10 για την εισαγωγή σε ΑΕΙ και ΤΕΙ. «Θα ήθελα να μπει η βάση του 10. Δεν έχω ακούσει να συζητείται, αλλά η προσωπική μου άποψη είναι ότι, ναι, θα έπρεπε να μπει η βάση του 10 για τις εξετάσεις. Καλό είναι οι μαθητές που έρχονται στο Πανεπιστήμιο να έχουν τουλάχιστον κάποιες βάσεις, και για τα ΤΕΙ» δήλωσε και υπενθύμισε μάλιστα ότι δεν είχε αντιδράσει όταν είχε φέρει το θέμα η Μαριέττα Γιαννάκου, εν αντιθέσει με τον επίσημο ΣΥΡΙΖΑ που τότε ήταν στα κεραμίδια.\nΑπό την μεριά του ο υπουργός Παιδείας Έρευνας και Θρησκευμάτων κ Νίκος Φίλος ανέφερε ότι «αυτό είναι ένα το θέμα, το οποίο βρίσκεται σε διαρκή συζήτηση στον δημόσιο διάλογο, αλλά δεν αφορά το άμεσο μέλλον»\nTo συγκεκριμένο ζήτημα, δηλαδή η βάση του 10, επανήλθε με αφορμή δήλωση της αναπληρώτριας υπουργού Παιδείας, Έρευνας και Θρησκευμάτων, Σίας Αναγνωστοπούλου, στον ραδιοφωνικό σταθμό ΒΗΜΑ 99,5


ΜΕ ΑΦΟΡΜΗ...: Τρομοκρατία a la carte...\nPosted by squarelogic at 12:41 π.μ.\nΆρχισε και η κυβέρνηση το βιολί περί πατριωτισμού κτλ. Εδώ ταιριάζει το "Τυχαίο; Δεν νομίζω".\n04 Νοεμβρίου, 2010 07:54\nΔεν ξέρω. Η όλη ιστορία έχει κάτι το πολύ πρόχειρο, το πολύ ηλίθιο, ειναι σαν να αναπτύχθηκε ξαφνικά κίνημα ηλιθίων τρομοκρατών που αυτοκαταστρέφονται. Βόμβες της πλάκας, όλοι τους πολύ νευρικοί μπροστά στους υπαλλήλους του ταχυδρομίου. Και πώς δηλαδή βρήκαν εθελοντές τους πιτσιρικάδες για την όλη δουλειά? Πάει κανένας εθελοντής τρομοκράτης σε παρακρατικό "έργο"? Δύσκολο το βλέπω.\nΜια εκδοχή είναι, όπως έγινε και με την περίπτωση Φούντα, να τους παρακολουθούσαν απο καιρό, και τους άφησαν επίτηδες, γιατί αυτο ήθελαν, και καπέλωσαν το όλο θέμα με μια ακόμα "επιτυχία".\nΔεν αδικώ αυτή τη φορά όσους πολίτες ειναι δύσπιστοι με την καινούργια φουρνιά των πολύ εύκαιρων τρομοκρατών, αλλά δεν πιστεύω πως (ακόμα και άν η ιστορία εινα σικέ) πως τρομοκρατείται κανένας. Υπάρχει μια υπερπαραγωγή βλακείας στο όλο θέμα, και σίγουρα δεν υπάρχει και μεγάλη διάθεση για να πιαστούν οι διάφορες συμμορίες, ειτε είναι απλά αλητάκια, είτε έξυπνοι τρομοκράτες. Μήνες λέει τους ήξεραν, παραδέχονται, (και αυτούς), είχαν εκδώσει εντάλματα, αλλά τις φωτογραφίες τους τις έδωσαν μόνον χθές στη δημοσιότητα. Φίλε Σκουέρ, θέλω να συμφωνήσω με το πόστ αλλα επιφυλάσσομαι. Είναι τόση η προχειρότητα σε όλα σ' αυτον τον τόπο, όπως και ο χαβαλές, που το τοπίο είναι θολό. Ισως τον Δεκέμβρη να ξεκαθαρίσουμε τα πράγματα.\n04 Νοεμβρίου, 2010 08:06\nΕίμαι πεπεισμένος οτι οι 'αντικαθεστωτικοί" αριστεριστές πολύ συχνά δε γνωρίζουν ποιών τα συμφεροντα τελικά εξυπηρετούν...\nΠχ.τον Δεκέμβρη του 08,η πανελλαδική 'αυθόρμητη εξέγερση",εντός μισής ώρας απ τη δολοφονία του Γρηγηρόπουλου,κι ενώ δεν είχε ακόμα ανακοινωθεί τίποτε απ την TV,είναι λίγο περιεργη,δεν είναι?\n04 Νοεμβρίου, 2010 14:12\nΓια την ώρα.... δεν εκφέρω άποψη φίλε μου, γιατί όλα μοιάζουν σαν κακό-σκηνοθετημένη φάρσα.\nΟύτε στην πολύ τυχερή αστυνομία μας πιστεύω , ούτε στους νεό-τρομοκράτες.\nΟι συμπτώσεις πια των γεγονότων της τρομοκρατίας με τα πολιτικά με έχουν κάνει να περιμένω......\n04 Νοεμβρίου, 2010 16:53\nΑκόμα πιο περίεργη είναι η παγκόσμια κάλυψη του θέματος. Και μάλιστα χωρίς μειδιάματα και ειρωνίες, όπως θα αναμενόταν από τον όλο ερασιτεχνισμό που αποπνέουν οι "τρομοκρατικές πράξεις", αντίθετα με τα διεθνή ΜΜΕ να αναρωτιούνται για σχέσεις με Αλ Κάιντα!\nΕξόχως ύποπτα πράγματα.\n04 Νοεμβρίου, 2010 17:59\nΘα συμμεριστώ την καχυποψία όλων σας και θα προσθέσω μια πινελιά ακόμα: πριν από μήνες, οι ΗΠΑ εγκατέστησαν ειδικά μηχανήματα στα αεροδρόμια, τα οποία επιτρέπουν στους υπαλλήλους να σε "γδύνουν" καθώς περνάς από μπροστά τους. Η συνήθης Βρετανία χειροκρότησε, αλλά η ΕΕ διαφώνησε.\nΜάλλον ήρθε ο καιρός να επιβληθούν και αυτά και πολλά άλλα.\nΑρκετά χαλαρώσαμε, φίλοι μου. Η Αλ Κάιντα ξεχάστηκε κάπου στο δύσμοιρο Πακιστάν. Χρειάζονται μια καινούρια, πιο σικ, με άρωμα βορείων προαστίων.\nΌσο για τα παιδάκια, μέσα στην πλήξη τους ονειρεύτηκαν να γίνουν Τσε.\n04 Νοεμβρίου, 2010 23:18\nΑπό την εποχή που κατέβαινε ο Μπέης για δήμαρχος στην Αθήνα το '85 η αστυνομία παραμονές των εκλογών έδρεπε δάφνες συλλαμβάνοντας το Ρωχάμη.\nΤα ξεχάσατε? Στημένο σκηνικό.\nΑ ρε παππού...\n05 Νοεμβρίου, 2010 10:05\nΑ, και που είσαι παππού... Πάρε κι αυτό...\nΥπ. Εθνικής Άμυνας> Βαγγέλης Βενιζέλος\n05 Νοεμβρίου, 2010 12:12\nΈχετε ξαναδεί ΔυΝαΤό Πατριωτισμό;\nΌλοι εκείνοι που συνέδεαν την τρομοκρατία με το ΠΑΣΟΚ (για άλλους βέβαια λόγους) τελικά δικαιώθηκαν.\nΑλοίμονο στους τρομοκρατημένους!\n05 Νοεμβρίου, 2010 15:21\nRε ανώνυμε, τί λίστα είναι αυτή παιδί μου. Εξω ο Πάγκαλος?\n05 Νοεμβρίου, 2010 16:56\nsquarelogic,ενα ειναι το μηνυμα:ΨΗΦΙΣΤΕ ΠΑΣΟΚ ΓΙΑΤΙ ΑΛΛΙΩΣ ΘΑ ΤΟ ΚΑΝΟΥΜΕ ΕΔΩ ΚΑΜΠΟΥΛ..\nΚαι οι κομιστες του μηνυματος δεν ειναι αλλοι παρα απο τους υπερατλαντικους μας "φιλους",σε συνεργασια με τους ντοπιους εντολοδοχους τους.\nΕγω τουλαχιστον ετσι το ερμηνευω.\nΓια να δουμε,εχουμε τα κοτσια να αντισταθουμε..\n05 Νοεμβρίου, 2010 18:37\n@Locus: Η λίστα δηλοί την ξεκάθαρη στροφή του αμερικανοκίνητου πασοκ στις ρίζες του, στη μάμα-αμέρικα.\nΑν υπάρξει ανατροπή θα τα ξαναπούμε. Στα πρόχειρα πάντως έτσι θα πάει το έργο. Έξω οι ευρω-τσάτσοι, μέσα οι αμερικανότσατσοι.\n05 Νοεμβρίου, 2010 19:34


Ένας χρόνος χωρίς Συνταγματικά δικαιώματα | Δρόμος Ανοιχτός - Πρωτοβουλία για την συγκρότηση πατριωτικού - δημοκρατικού μετώπου\nΈνας χρόνος χωρίς Συνταγματικά δικαιώματα\nΣυμπληρώθηκε ένας χρόνος από την έκδοση της ΠΝΠ (Πράξης Νομοθετικού Περιεχομένου) της 11-3-2020 και ακόμα κυβερνούν με ΠΝΠ που προβλέπεται για "έκτακτες περιπτώσεις εξαιρετικά επείγουσας και απρόβλεπτης ανάγκης"...\nΈναν χρόνο μετά δεν συντρέχει η συγκεκριμένη προϋπόθεση, γεγονός που σημαίνει ότι χρησιμοποιούν ένα μέσο νομοθεσίας έκτακτης ανάγκης καταχρηστικά και αντισυνταγματικά, προκειμένου να κυβερνούν τη χώρα. Ταυτόχρονα δεν υπολογίζουν πόσο πλήττονται τα συνταγματικά μας δικαιώματα, ούτε βέβαια ασχολούνται με την αρχή της αναλογικότητας του αρ. 25 του Συντάγματος, η οποία διέπει τους θεμιτούς περιορισμούς στην άσκηση των δικαιωμάτων αυτών.\nΗ εκκωφαντική σιωπή όλης της αντιπολίτευσης σε αυτή τη μεθόδευση καταδεικνύει τις "δημοκρατικές ευαισθησίες" τόσο αυτής, όσο και της συμπολίτευσης. Είμαστε δηλαδή χαμένοι από χέρι κατά τη λαϊκή έκφραση.\n►Διαδικτυακή εκδήλωση με θέμα ''Ο φόβος ως μέσον καθυπόταξης'', Κυριακή 14/3/2021 στις 18:00\nΑυτοί λοιπόν που πρώτοι παραβιάζουν τις υπέρτατες νομικές διατάξεις του Συντάγματος, έρχονται να μας μιλήσουν για σεβασμό στην κοινωνία και για ατομική ευθύνη. Οι παραβάτες δηλαδή των διατάξεων του Συντάγματος μας υποδεικνύουν να μην επιδεικνύουμε παραβατική συμπεριφορά και να συμμορφωνόμαστε με όποια μέτρα αποφασίσουν.\nΤο ωραιότερο είναι ότι τέτοιες πράξεις εκδίδονται από τους εκάστοτε ΠτΔ, οι δύο τελευταίοι των οποίων τυχαίνει να είναι νομικοί εγνωσμένου κύρους... Διότι - για να μην ξεχνάμε - για τέτοια αντισυνταγματική πρακτική κατηγορούσε ο ΣΥΡΙΖΑ τη ΝΔ το 2014, αλλά την ίδια εφάρμοσε και εκείνος όταν ανέλαβε την εξουσία...\nΔεν είναι λοιπόν περίεργη η εκκωφαντική σιωπή των κοινοβουλευτικών δυνάμεων. Δεν είναι τυχαίο ότι καμία δεν ομιλεί για την κατάλυση του Συντάγματος. Δεν είναι μέγα μυστήριο που όλοι τους ανέχονται να επιβάλλεται κατά παράβαση του Συντάγματος η άσκηση της εγχώριας οικονομικής πολιτικής από την ΕΕ, την ΕΚΤ και τον ESM.\nΑυτό που τους ενώνει είναι η εξουσία που τους αφήνουμε να ασκούν πάνω μας και οι καταστροφές που έχουν προκαλέσει στην πατρίδα και την κοινωνία τα τελευταία δέκα χρόνια.\nΊσως κάποιοι πουν "εδώ ο κόσμος χάνεται, με το Σύνταγμα θα ασχοληθούμε". Ας το σκεφτούμε διπλά, πριν αποδεχθούμε τέτοιο σκεπτικό.\nΓιατί το μόνο που μας προστατεύει από τις αυθαιρεσίες της κρατικής εξουσίας είναι το Σύνταγμα. Το Σύνταγμα και η τήρησή του, η οποία επαφίεται στον πατριωτισμό μας, αφού σύμφωνα με την ακροτελεύτια διάταξή του (αρ. 120 παρ. 4) έχουμε δικαίωμα και υποχρέωση να αντιστεκόμαστε με κάθε μέσο σε όποιον επιχειρεί να το καταλύσει με τη βία.\nΚαι από βία (ψυχολογική, οικονομική, κυριολεκτική) έχουμε "χορτάσει". Απλά η υποχρέωση προστασίας του Συντάγματος δεν ανήκει μόνο στους απλούς πολίτες, αλλά και σε όσους συμπολίτες μας στελεχώνουν τον κρατικό μηχανισμό. Θα χρειαστεί και αυτοί να συμπράξουν με τους απλούς πολίτες. Αν δεν το κάνουν, τότε το μέλλον μας θα είναι κοινό, αλλά δυσοίωνο.\nΟπότε έχουμε δρόμο μπροστά μας. Δρόμο δύσκολο, αλλά ανοιχτό. Εάν φυσικά θέλουμε να αλλάξει η κατάσταση.


Τα 5 καλύτερα νησιά για τις διακοπές του καλοκαιριού (list) | E-Radio.gr Market\nΑυτοί είναι οι καλύτεροι προορισμοί για τις διακοπές σας σε Ελλάδα και Ευρώπη\nΤα 5 καλύτερα νησιά για τις διακοπές του καλοκαιριού\nΣύμφωνα με το TripAdvisor\nΈνα από τα μεγαλύτερα, αν όχι το μεγαλύτερο ταξιδιωτικό site, στον κόσμο το TripAdvisor ανακοίνωσε πρόσφατα τα 5 δημοφιλέστερα Ελληνικά νησιά για τις διακοπές του καλοκαιριού και εμείς σας προτείνουμε που να πάτε και τι να δείτε.\nΈνα από τα ομορφότερα νησιά της Ελλάδας που δεν σταματά εδώ και χρόνια να εντυπωσιάζει κάθε επισκέπτη. Η κουζίνα και τα τοπικά προϊόντα είναι μοναδικά όπου και αν πάτε και το ίδιο συμβαίνει και με τις παραλίες και τα διάσημα φαράγγια. Ένα νησί που συνδυάζει τα πάντα στην ανώτερη ποιότητα και θέλει πολλές επισκέψεις για να μπορέσετε να το εξερευνήσετε όλο και όπως του αξίζει.\nΜην ξεχάσετε να επισκεφτείτε τις πανέμορφες παραλίες του Μπάλου, το Ελαφονήσι, την Επισκοπή, τις Πετρές και τη Χερσόνησο.\nΒρείτε τα φθηνότερα αεροπορικά εισιτήρια ΕΔΩ\nΣτην αγκαλιά του Αιγαίου, στις Κυκλάδες, βρίσκεται η Σαντορίνη (ή Θήρα), ένα από τα πιο διάσημα τουριστικά κέντρα του κόσμου. Θα περπατήσετε στην Καλντέρα και θα θαυμάσετε το ηλιοβασίλεμα από την Οία ενώ θα επισκεφτείτε σίγουρα τις μοναδικές σε μορφολογία παραλίες όπως η μαύρη παραλία στο Καμάρι και η κόκκινη παραλία κοντά στο Ακρωτήρι χωρίς τις ορδές τουριστών.\nΜην ξεχάσετε να δοκιμάσετε τα τοπικά προϊόντα όπως το Σαντορινιό τοματάκι, τη φάβα, και την κάπαρη.\nΤο νησί των ιπποτών είναι γνωστό για την ομορφιά του και τα αμέτρητα αξιοθέατα που προσφέρει. Αμμώδεις παραλίες με σμαραγδένια νερά, κάστρα και αρχαίες πολιτείες, γκουρμέ και παραδοσιακές γεύσεις σε ένα μοναδικό συνδυασμό για ένα απίστευτο καλοκαιρινό ταξίδι.\nΜην ξεχάσετε να επισκεφτείτε την παλιά πόλη της Ρόδου και το παλάτι του Μεγάλου Μαγίστρου, την αρχαία πόλη της Λίνδου, την κοιλάδα με της πεταλούδες καθώς και τις παραλίες Αγίου Παύλου, Κιοτάρι, Καλλιθέα, Άντονι Κουίν, Βληχά, Αφάντου, Τραγανού (και τις σπηλιές) και Τσαμπίκα.\nΈνα από τα ομορφότερα νησιά του Ιονίου, η Κέρκυρα εντυπωσιάζει με τις πανέμορφες παραλίες της, την κουζίνα και φυσικά την αρχιτεκτονική της. Οι εντυπωσιακές εικόνες από φρούρια, τις στοές και τα κατούνια θα σας μείνουν αξέχαστες, όπως και η τοπική κουζίνα με πιάτα σαν την παστιτσάδα, το σοφρίτο και το μπουρδέτο.\nΜην ξεχάσετε να επισκεφτείτε τις εντυπωσιακές παραλίες του νησιού: Γλυφάδα, Δασιά, Έρμονες, Παλαιοκαστρίτσα και Σιδάρι.\nTo κοσμοπολίτικο νησί των Κυκλάδων προσφέρει αξέχαστες διακοπές. Εξαιρετικές παραλίες, βραβευμένα γκουρμέ εστιατόρια, μοναδικά πάρτι, ξεχωριστή αρχιτεκτονική και πανέμορφες παραλίες περιμένουν κάθε χρόνο τους επισκέπτες από όλο τον κόσμο.\nΜην ξεχάσετε να επισκεφτείτε τα σοκάκια της χώρας, την μικρή Βενετία και τις παραλίες Άγιος Σώστης, Λιά, Ορνός, Παράγκα, Super Paradise, Φτελιά και Ψαρού.\nΑΥΤΟΙ ΕΙΝΑΙ ΟΙ ΚΑΛΥΤΕΡΟΙ ΠΡΟΟΡΙΣΜΟΙ ΓΙΑ ΤΙΣ ΔΙΑΚΟΠΕΣ ΣΑΣ ΣΕ ΕΛΛΑΔΑ ΚΑΙ ΕΥΡΩΠΗ\n5 μαγευτικά νησιά μόλις μερικές ώρες από την Αθήνα\nΙδανικά για να τα επισκεφτείς σε ένα Σαββατοκύριακο!\n4 διαφορετικοί ευρωπαϊκοί προορισμοί για να αποδράσετε αυτό το καλοκαίρι\nΔιακοπές που δεν θα ξεχάσετε\nΤα 5 πιο ρομαντικά νησιά για να αποδράσετε τον Ιούλιο\nΚΕΡΔΙΣΤΕ Market Σήμερα\nMarket Πριν 4 μέρες


Ημερολογιο Αποδημιας: March 2019\nΗ ιδιαίτερα κατανυκτική περίοδος, την οποία διανύουμε αυτή την εποχή, η περίοδος της Αγίας και Μεγάλης Τεσσαρακοστής, είναι το θέμα και η αφορμή της αποστολής της Εγκυκλίου της παρούσας ανάρτησης.\nΟ Σεβασμιώτατος Αρχιεπίσκοπος Θυατείρων και Μεγάλης Βρετανίας κ. Γρηγόριος, κινούμενος από ευαισθησία και αγάπη για το ευλογημένο ποίμνιο της Επαρχίας αυτής του Οικουμενικού Θρόνου, αποστέλει τις ευχές και πολύτιμες συμβουλές του, για την ευόδωση του τρέχοντος πνευματικού σταδίου.\nΚατά την πρόσφατη επίσκεψη στη Θεολογική Σχολή London School of Theology, είχα την ευκαιρία, μεταξύ άλλων, να δω και να θαυμάσω κάποια όμορφα στοιχεία θρησκευτικής και συμβολικής τέχνης.\nΜεταξύ των άλλων ήταν και ο ζωγραφικός πίνακας της παρούσας ανάρτησης, ο οποίος είναι ιδιαίτερα συμβολικός, ενώ παράλληλα διακρίνεται για την θαυμαστή αισθητική του και τον όμορφο συνδυασμό χρωμάτων.\nΗ καλλιτέχνης Miriam Kendrick εξηγεί λεπτομερειακά την έμπνευση της και τον συμβολισμό που αποδίδει η ίδια στον πίνακα, σε καρτελάκι που βρίσκεται δίπλα από το έργο της, κι αυτό βοηθά ιδιαίτερα τον θεατή να εισέλθει στη σκέψη και στον προβληματισμό της καλλιτέχνιδος κι έτσι να αποκομίσει οφέλη από τη θέα και τη σπουδή του εν λόγω πίνακα!\nLabels: Θεολογικά, Τέχνη\nΧθες βράδυ πραγματοποιήθηκε στο London School of Theology, που είναι μια Προτεσταντική Θεολογική Σχολή στο ΒΔ Λονδίνο, ένας εξαιρετικά ενδιαφέρων Διάλογος, μεταξύ Θεολόγων από διαφορετικές Χριστιανικές Ομολογίες, με γενικό θέμα την Εκκλησία και την Εκκλησιολογία.\nΣε αυτόν έλαβαν μέρος ο Δρ. Δημήτρης Σαλαπάτας, η Αιδεσιμ. Lisa Kerry (Βαπτίστρια Μίνιστερ) και ο Αιδεσιμ. Tim Roberts (Πεντηκοστιανός Πάστορας). Τη συζήτηση συντόνιζε ο Καθηγητής της Εκκλησιαστικής Ιστορίας της εν λόγω Θεολογικής Σχολής Δρ. Matthew Knell.\nΟ Διάλογος περιστράφηκε γύρω από τις διάφορες παραδόσεις και απόψεις για την εκκλησιολογία, αλλά παράλληλα συζητήθηκαν και άλλες σχετιζόμενες θεολογικές γνώμες, αναφορικά με τη χριστολογία, την πνευματολογία και την εσχατολογία, αλλά επίσης και θέματα όπως η εικονογραφία.\nΟι γνώμες της Ορθόδοξης Εκκλησίας προτάθηκαν με δυναμισμό από τον Δρα Δημήτρη Σαλαπάτα, ο οποίος επισήμανε με έμφαση τη βασική αρχή ότι η Εκκλησία είναι Μία, η Ορθόδοξη, η οποία εκφράζεται μέσα από τη μυστηριακή ζωή και το εκκλησιαστικό βίωμα.\nΥπογράμμισε δε, πως η Αγία Γραφή και η Ιερά Παράδοση είναι οι δύο πυλώνες της Εκκλησίας. Απέρριψε ρητά τη θεωρία των κλάδων και ανέφερε την άποψη της Ορθόδοξης Θεολογίας πως όσοι επιθυμούν να βρίσκονται σε ασφαλές εκκλησιαστικό χώρο θα πρέπει να επιστρέψουν στην Ορθοδοξία.\nLabels: Δημήτρης Σαλαπάτας, Εκκλησιαστικά, Θεολογικά, Οικουμενική Κίνηση\nΤα «ΣΠΟΥΔΑΓΜΑΤΑ» είναι ένα περιοδικό που έχει διανύσει μέχρι σήμερα μια ενδιαφέρουσα πορεία, μέσα στο πλαίσιο της ζωής και λειτουργίας της Ομογένειας Λονδίνου.\nΦέτος συμπληρώνει 20 χρόνια κυκλοφορίας και αντίστοιχα τεύχης έκδοσης. Έχει φορέα την Ελληνορθόδοξη Κοινότητα Αγ. Παντελεήμονος Harrow ΒΔ Λονδίνου και επιμελητή έκδοσης τον παρόντα ιστολόγο.\nΣτα χρόνια αυτά έχει διακονήσει σταθερά και με αφοσίωση την ελληνική γλώσσα, τον πολιτισμό μας, την Ελληνορθόδοξη Παράδοση και φυσικά τον Απόδημο Ελληνισμό.\nΣτα άρθρα του υπό εκτύπωση νέου (20ου) τεύχους συμπεριλαμβάνονται Κοινοτικά Χρονικά, Γενικά Άρθρα και Αγγλικό Τμήμα, διανθισμένα με αρκετές φωτογραφίες από Κοινοτικές εκδηλώσεις της Παροικίας του ΒΔ Λονδίνου.\nΣτο εξώφυλλο μπαίνει φέτος ένα ξυλόγλυπτο τμήμα του τέμπλου του Ι.Ν. Αγ. Παντελεήμονος και Αγ. Παρασκευής, με αναστάσιμο θέμα, το οποίο είναι σύγχρονο έργο των Αφών Αμανατίδη από τη Θεσσαλονίκη.\nΜια πρόχειρη απόδοση του προτεινόμενου εξωφύλλου, παρουσιάζεται και προδημοσιεύεται σήμερα για πρώτη φορά στην παρούσα ανάρτηση. Το νέο τεύχος των «ΣΠΟΥΔΑΓΜΑΤΩΝ» αναμένεται να κυκλοφορήσει την προσεχή Μεγάλη Εβδομάδα.\nΜε χαρά η μεγάλη εορτή του Ευαγγελισμού της Κυρίας Θεοτόκου.\nKSANA THA LAMPSEI H XARA 2\nPosted by Anastasios at 01:27 No comments:


Ο Παραμυθάς » Blog Archive » “Να με λένε Μαρία”\n“Να με λένε Μαρία”\nΚανονικά, αυτό το post για τα χρόνια πολλά της κόρης μου, υπολόγιζα να το ανεβάσω χθες το βράδυ. Αλλά: κάτι που έψαχνα να μαζέψω το υλικό που χρειαζόμουν, από βίντεο που έχω γυρίσει τη Μαρία για 33 χρόνια, κάτι τα τεχνικά προβλήματα που είχα με τον ήχο και κάτι που μου έλειπε ένα ακόμα DVDPLAYER, έφτασα να το ανεβάσω σήμερα βράδυ!\nΑρχικά δεν είχα στο νου μου να κάνω κάτι τόσο ζόρικο από δουλειά, αλλά κάτι πιο απλό όπως πέρσι που ανέβασα για τα χρόνια πολλά μια φωτογραφία με τα εγγονάκια μου όπου εκεί φοράμε τα T-SHIRTS που μας είχε φέρει σε όλους η Μαρία από τις Ινδίες. Αλλά την προπερασμένη Κυριακή, στην εφημερίδα που πήρα, υπήρχε ένα CD με ένα τραγούδι της Χαρούλας Αλεξίου με τίτλο, “Να με λένε Μαρία”, που δεν το είχα ξανακούσει ποτέ. Εκτός που μου άρεσε πολύ αυτό το τραγούδι, μου έδινε κάπως και μια αίσθηση της Μαρίας, της κόρης μου, και τότε μου μπήκε η ιδέα να φτιάξω ένα βίντεο κλιπ που η εικόνα του να έχει αυτή την αίσθηση.\nΈτσι έγινε και σήμερα θα δείτε αυτό το εξάλεπτο βίντεο κλιπ που το μοντάζ του με παίδεψε πιο πολύ κι από ένα ολόκληρο σαρανταπεντάλεπτο επεισόδιο, όπως εκείνα που έκανα παλιά. Αλλά ομολογώ ότι το ευχαριστήθηκα. Ελπίζω να σας αρέσει. Σας αντιγράφω εδώ και τους στίχους της Χαρούλας Αλεξίου. Η μουσική είναι του Πάνου Γιατράκου.\nΘέλω να βρεθώ σ’ έναν τόπο μαγικό\nκαι κανέναν ας μη ξέρω\nΝα παραδοθώ κι έτσι ήσυχα να ζω\nσ’ ένα σπίτι ερημικό\nΝα ‘ναι ένα νησί στον ωκεανό\nμε ψαράδες και καλύβες\nΝα ‘χω να μιλώ, πότε στον Θεό\nπότε σ’ άνθρωπο περαστικό\nΠαραδείγματος χάρη να με λένε Μαρία\nνα ‘χω μια φιλενάδα κόκκινη αλεπού\nνα με παίρνουν τ’ αστέρια στη δική τους πορεία\nνα μιλάω με τους γλάρους και τα μαραμπού\nνα της λέω κάθε βράδυ και μιαν άλλη ιστορία\nνα περνάς στ’ όνειρό μου κι εσύ που και που\nΈχω βαρεθεί, έχω κουραστεί\nθέλω πίσω τη χαρά μου\nΤρέλα μου παλιά πάρε με αγκαλιά\nστείλε με όσο πιο μακριά\nΘέλω να βρεθώ σ’ ένα τόπο απλό\nκαι κανείς να μη με ξέρει\nΧρόνια πολλά σε όλες τις Μαρίες και Μάριους, Παναγιώτες και Παναγιώτηδες -και σε όσους άλλους γιορτάζουν σήμερα.\nΈγραψε ο Παραμυθάς στην κατηγορία Βίντεο στις15 Αυγούστου 2012\n14 σχόλια στο ““Να με λένε Μαρία””\n15 Αυγούστου 12 στις 18:31\nΠολύ καλό το αφιέρωμα!!! Να μας ζήσει, να είναι πάντα καλά!!!!!!!\n15 Αυγούστου 12 στις 21:54\nΚαιρό είχα να το ακούσω αυτό το τραγούδει και πολύ μου άρεσε!\nΝα χαίρεσαι την κόρη σου 😉\n16 Αυγούστου 12 στις 0:39\nΠολύ συγκινητικό…κι όποιος δεν έχει κόρη ν’ αγοράσει όπως έλεγε κι ο πατέρας μου…\n16 Αυγούστου 12 στις 9:21\nΕίδες τι παθαίνεις με το να μην ακούς ελληνική μουσική και δη… Χαρούλα (που ακούγεται και τώρα εδώ που βρίσκομαι);;;\nΠολύχρονη κι ευτυχισμένη να ‘ναι πάντα, χαζομπαμπά! Να τη χαίρεσαι!\n16 Αυγούστου 12 στις 9:33\nνα τη χαιρεσαι τη κορούλα σου!\n16 Αυγούστου 12 στις 9:52\nΠολύ όμορφο βίντεο και το έντυσες και με αγαπημένο τραγούδι…να τη χαίρεσαι την κόρη σου..χρόνια της πολλά!!\n16 Αυγούστου 12 στις 13:50\nΤί όμορφο βίντεο!!!\nΧρόνια πολλά στη Μαρία αλλά και σε όλες και όλους εορτάζοντες και μη.\nΥΓ …και ξαφνικά μέσα στο βίντεο βάζεις και μια σκηνή “από αλλού” και με στέλνεις 🙂\n18 Αυγούστου 12 στις 11:46\nΓλυκεια ατμοσφαιρα πραγματικα.Καθως ομως ολοι εδω σας γνωριζουν,οπως φαινεται καλα,δεν εχουν και αποριες.Ετσι, ας σωπασω κι εγω για να μη φανταζω σαν δικηγορος\nτου διαβολου.Οι πρθεσεις μου ειναι καλες.\n18 Αυγούστου 12 στις 12:18\nΚανείς δεν ξέρει καλά κανέναν, χα, χα,χα… οπότε Μαριάνθη για κάνε το δικηγόρο του διαβόλου γιατί θα σκάσω από την περιέργειά μου.\n19 Αυγούστου 12 στις 10:57\nΚαποια διαθεση για εναν ιδιοτυπο αναχωρητισμο που προαναγγελλουν οι στιχοι του\nτραγουδιου επιβεβαιωνεται επαρκώς με το βιντεο;\n19 Αυγούστου 12 στις 17:20\nΜαριάνθη μου, το βίντεο έχει φτιαχτεί με βάση όσα έχω ζήσει και νοιώσει με την κόρη μου. Κατά τη γνώμη μου εκείνο που έχει σημασία είναι αν σ’ άρεσε ή όχι, πράγμα που σημαίνει αν σ’ άγγιξε στην καρδιά. Το άλλο είναι κάτι λογικό, θέμα του μυαλού, που προσωπικά δεν μ΄ενδιαφέρει στις σχέσεις μου με τους ανθρώπους και βεβαίως με τα παιδιά μου.\n19 Αυγούστου 12 στις 19:56\nΑν ειναι ετσι,μου αρεσει.Τι καλα να ημουν εγγονη σας…εστω γειτονισσα…κατι\n20 Αυγούστου 12 στις 11:18\nΧα, χα, χα… εγγονή μου Μαριάνθη σίγουρα θα μπορούσες να είσαι γιατί έχω την κατάλληλη ηλικία, όσο για γείτονες πρακτικά είναι δύσκολο, αλλά -ψυχολογικά – μπορούμε με κάποιους ανθρώπους να είμαστε στην ίδια “γειτονιά”, οπότε… Σε φιλώ πολύ κι ευχαριστώ για την επιλογή μου σαν παππού σου.\n1 Σεπτεμβρίου 12 στις 11:03\nΝίκο μου πάλι με συγκίνησες… Να είστε πάντα αγαπημένοι!!!\nΠολλά-Πολλά φιλιά παππού όλων μας!!!


Όταν η πεταλούδα κίνησε τα φτερά της, Η ΚΑΘΗΜΕΡΙΝΗ, kathimerini.com.cy\n20 ΜΑΪΟΥ 2018 - 13:34\n«Όταν μία πεταλούδα κινήσει τα φτερά της στον Αμαζόνιο μπορεί να φέρει βροχή στην Κίνα» είναι η έκφραση που χρησιμοποιείται όταν θέλει κάποιος να εξηγήσει λίγο ποιητικά τη θεωρία του χάους. Τι γίνεται όμως όταν ένα δεκάχρονο παιδί χάσει τη ζωή του;\nΈνα δεκάχρονο αγόρι έχασε τη ζωή του πριν από δέκα μέρες. Λίγες ώρες πριν έπαιζε ξέγνοιαστο στην αυλή του σχολείου του με τους συμμαθητές τους και έτυχε να κτυπήσει στο «premix» του σχολείου. «Κάθε ένας που κτυπά θα κάνουμε αξονικό;» φέρεται πως είπε ο γιατρός που τον εξέτασε στη μητέρα του και τον έστειλε πίσω στο σπίτι του.\nΚαι κάπως έτσι μία μεγάλη τραγωδία προέκυψε και έθεσε στο προσκήνιο την αναλγησία ενός ολόκληρου κράτους. Επιβεβαίωσε τις δύο μεγάλες παθογένειες του κυπριακού κράτους, ένα σύστημα παιδείας που χωλαίνει και ένα σύστημα της υγείας που παραπαίει. Δύο τομείς που μπορεί να στήσουν ή να καταστρέψουν ένα κράτος. Δύο τομείς που αποτελούν ωρολογιακή βόμβα, όσο κι αν οι κυβερνώντες υπόσχονταν προεκλογικά εκπαιδευτική μεταρρύθμιση και υγεία για όλους που μόνο εκείνοι θα μπορούσαν να εφαρμόσουν.\nΣε ένα φυσιολογικό κράτος με υψηλό αίσθημα ευθύνης θα αναμέναμε από τους υπουργούς να είναι λίγο πιο σεμνοί μπροστά σε μία τέτοια τραγωδία. Αντ’ αυτού, προσπάθησαν να αποσείσουν αμέσως τις όποιες ευθύνες τους αναλογούσαν χωρίς να δείξουν τον ανάλογο σεβασμό. Μία κίνηση που όχι μόνο μας προβλημάτισε αλλά ενίσχυσε την καχυποψία μας για το ότι οι βαρύγδουπες υποσχέσεις μεταρρυθμίσεων σε υγεία και παιδεία θα μείνουν στο ράφι την επόμενη πενταετία.\nΟι πολιτικοί προϊστάμενοι των δύο υπουργείων έχουν λοιπόν τις δικές τους ευθύνες για το μπάχαλο που επικρατεί στην υγεία και την παιδεία και αυτό δεν θα περιοριστεί σε κάποιες ποινικές έρευνες.\nΈνα όμως είναι αυτό, άλλο τα όσα διαμείφθηκαν από την ηγεσία της συντεχνίας των γιατρών. Μία απεργία τη χειρότερη στιγμή και με τη χειρότερη αιτιολογία. Όλοι νιώσαμε άσχημα μπροστά στη δημόσια σύλληψη των ιατρών. Όμως από τη στιγμή που το ίδιο το δικαστήριο αποφάσισε να εκδώσει εντάλματα σύλληψης, τότε δεν τίθεται θέμα ούτε για ποινικοποίηση της ιατρικής αλλά ούτε για διαπόμπευση των ιατρών.\nΕίναι αυτό που προνοεί το λειτούργημα της ιατρικής; Σίγουρα όχι. Όλο αυτό το πανηγύρι δεν αποτελεί τίποτα περισσότερο από έναν άγαρμπο και εν πολλοίς επικίνδυνο συνδικαλισμό. Έναν συνδικαλισμό που οφείλει να ντροπιάζει όλους εκείνους τους γιατρούς που δεν ξεχνούν την ουσία του λειτουργήματός τους. Και αυτή δεν είναι άλλη από το να σώζουν ζωές σε οποιεσδήποτε συνθήκες. Κάθε ευσυνείδητος γιατρός όφειλε μπροστά στον θάνατο ενός παιδιού να σιωπήσει έστω και για λίγο, ζητώντας ταπεινά συγγνώμη από τη μητέρα του.\nΈχουμε, λοιπόν, να κάνουμε με τον χειρότερο είδος συνδικαλισμού, με ηγεσίες που μάλλον βρίσκονται εκτός πραγματικότητας. Τα όσα είπε τα τελευταία εικοσιτετράωρα ο κ. Κούμας όφειλαν να ντροπιάζουν τον κάθε ένα από μας. Και δεν θέλουμε να γενικεύσουμε και να μηδενίσουμε τον ρόλο του συνδικαλισμού, όσο κι αν αυτός ο ρόλος αμφισβητείται τελευταίως. «Όσοι βρήκαν αφορμή και πρόσχημα τη στάση εργασίας των γιατρών, για να ξιφουλκήσουν γενικώς και αορίστως κατά του συνδικαλισμού καλά κάνουν επιτέλους να ειρηνεύσουν με την ιδέα πως όσο υπάρχει μισθωτή εργασία θα υπάρχουν συντεχνίες και συνδικαλισμός», έλεγε σε ανάρτησή του στο twitter ο πρόεδρος της Ένωσης Συντακτών Γιώργος Φράγκου. Και οφείλουμε να συμφωνήσουμε πως σε μία κρίσιμη εποχή όπου τα εργασιακά δικαιώματα πετσοκόβονται ο ρόλος της συντεχνίας είναι και οφείλει να είναι καίριος.\nΑυτή τη φορά όμως δεν μιλάμε για έναν οποιοδήποτε συνδικαλισμό. Μιλάμε για κατάχρηση δύναμης και εξουσίας. Μιας κατάστασης που ουδέποτε στο παρελθόν υπήρξε στην Κύπρο. Μετά από όσα ακολούθησαν του θανάτου του μικρού Σταύρου, αλλά και της κατακραυγής της κοινωνίας, ευχόμαστε, όλοι αυτοί οι γιατροί και οι ηγεσίες τους να αναθεωρήσουν. Και κάποιοι από αυτούς να υψώσουν το ανάστημά τους. Αυτή η αλλαγή νοοτροπίας και η ενσυνείδηση της ουσίας θα είναι η αρχή για να αλλάξουν πολλά στον τομέα της υγείας. Και ίσως με αυτή την αλλαγή νοοτροπίας, να έχουν αυτή τη φορά και τη συμπαράσταση της κοινής γνώμης. Η οποία επί του παρόντος, μόνο με αηδία παρακολουθεί τα όσα τεκταίνονται.


«Το πιο σύγχρονο τεχνολογικό πάρκο της Ευρώπης στον Πειραιά» | BriefingNews\n23 Απριλίου 2014 - 16:25\nΟ Σαράντος Ευσταθόπουλος τόνισε ότι ο στόχος θα επιτευχθεί με τη δημιουργία του πιο προηγμένου τεχνολογικού πάρκου στον Πειραιά, που θα ""στεγάσει"" μερικές από τις πιο καινοτόμες τεχνολογικές προτάσεις παγκοσμίως.\nΑναφερόμενος στο φυσικό χώρο που θα απαιτηθεί για τη στέγαση του τεχνολογικού πάρκου, ο Αντιδήμαρχος Νέων Τεχνολογιών & Ηλεκτρονικής Διακυβέρνησης τόνισε με νόημα ότι ""δε θα υπήρχε πιο ιδανικός χώρος από τον επιβλητικό Πύργο στο λιμάνι του Πειραιά""!\nΚλείνοντας, ο Σαράντος Ευσταθόπουλος είπε ότι ""το όραμα πάντα αρχικά φαντάζει ανέφικτο... η δουλειά η δική μας όμως είναι με συγκεκριμένους στόχους και συγκεκριμένα βήματα, να κάνουμε το ανέφικτο εφικτό.\nΑν δε δούμε τη μεγάλη εικόνα του Πειραιά που ονειρευόμαστε, θα είμαστε μια ζωή καταδικασμένοι να ζούμε στη σκιά των Αθηνών και των υπόλοιπων ιστορικών και μη πόλεων της Ευρώπης. Και αυτή η μεγάλη εικόνα προϋποθέτει την τεχνολογική αναγέννηση του Πειραιά!""


Συνοψίζουμε τι έχασε και τι κέρδισε η Ρωσία και τι έχασε και κέρδισε η Δύση - Elefthero NET\nΔημοσίευσηαπό Αρίστος » 03 Μάιος 2022, 07:49\nα) Οικονομικα η Ρωσια παρα τις κυρωσεις ειναι κερδισμενη.\nTo ρουβλι αντι να καταρρευσει βρεθηκε για αρκετες μερες να εχει μεγαλυτερη αξια απο οτι πριν τον πολεμο. Επιπλεον η Ρωσια εχει αυξησει τα εσοδα απο τις ενεργειακες πωλησεις επι πολεμου τοσο απο την Ευρωπη οσο και απο τις χωρες των Brics.\nhttps://www.pronews.gr/oikonomia/diethn ... u-polemou/\nβ) Διπλωματικα η Ρωσια καταφερε να φερει μαζι της τις δυο μεγαλυτερες πληθυσμιακα χωρες του πλανητη: την Ινδια και την Κινα. Ενω σταθερα με τη Ρωσια ειναι η Σαουδικη Αραβια και οι χωρες του Κολπου κι αυτο παρα τις πιεσεις των Αμερικανων. Το παραδοξο ειναι πως η Σαουδικη Αραβια ειναι φανατικα με τη Ρωσια παροτι το Ιραν που ειναι εχθρος της εχει επισης παντρευτει κυριολεκτικα με Ρωσια και Κινα.\nγ) Στρατιωτικα οντως η Ρωσια αντιμετωπισε σοβαρα προβληματα γιατι ειχε λαθος πληροφοριες για την κατασταση του ουκρανικου στρατου και ποσο καλα ειχαν προετοιμαστει οι Αμερικανοι ενισχυοντας με καθε τροπο τους Ουκρανους. Ωστοσο ειναι σαφεστατα η νικητρια του πολεμου.\nΑμερικανός στρατηγός Σ.Ρίτερ: «Η μάχη για την Ουκρανία έχει χαθεί – Η Ρωσία κέρδισε» (βίντεο)\nhttps://www.pronews.gr/amyna-asfaleia/e ... se-vinteo/\nΤελευταία επεξεργασία από Αρίστος σε 03 Μάιος 2022, 08:47, έχει επεξεργασθεί 3 φορές συνολικά.\nΔημοσίευσηαπό Αρίστος » 03 Μάιος 2022, 07:56\nΠαμε τωρα στη Δυση.\nα) Οικονομικα οι ΗΠΑ ειναι κερδισμενες απο τον πολεμο αλλα η Ευρωπη τον πινει απο ολες τις μπαντες και τα πραγματα θα γινουν πολυ χειροτερα για τις τσεπες των Ευρωπαιων και της βιομηχανιας τους αν εφαρμοστει το εμπαργκο του πετρελαιου.\nβ) Διπλωματικα η Δυση την πατησε καθως οι σημαντικοτερες οικονομικα και πληθυσμιακα χωρες εκτος Δυσης υποστηριζουν τη Ρωσια οπως ειδαμε στο προηγουμενο ποστ.\nγ) Στρατιωτικα η Ουκρανια εχει ηττηθει και αυτη θα ειναι ακομη μια ηττα για τις ΗΠΑ μετα τις αποτυχιες τους σε Συρια, Αφγανισταν και Ιρακ.\nδ) Πολιτικα εχει αρχισει να εμφανιζεται η δυσαρεσκεια στη Δυση. Ο Μπαιντεν αντι να κερδιζει σε δημοτικοτητα διαρκως χανει ενω η Λεπεν πηρε 42% στη Γαλλια (και πανω απο 60% οι ευρωσκεπτικιστες), το ρωσοφιλο ακροδεξιο κομμα της Μελονι ειναι πρωτο δημοσκοπικα στην Ιταλια και οι ρωσοφιλοι Ορμπαν και Βουτσιτς σαρωσαν σε Ουγγαρια και Σερβια.\nΔημοσίευσηαπό ΓΙΑΝΝIΣ ΓΙΑΝΝΩΠΟΥΛΟΣ » 03 Μάιος 2022, 16:48\nΑρίστος έγραψε: Η Ρωσία διπλασίασε τα κέρδη της από την πώληση υδρογονανθράκων και άνθρακα μεσούντος του πολέμου!\nΜιλαμε για επιπεδο ανεργου πρωην μπακαλη που δουλευει μερικη απασχοληση περιπτερας\nAυτα πχ τα υπολογισες;\nthe daily cost of the war in Ukraine could exceed $ 20 billion for Russia\nPostby Αρίστος » 03 May 2022, 07:49\nΣυνοψίζουμε τι έχασε και τι κέρδισε η Ρωσία\nΔημοσίευσηαπό Αρίστος » 03 Μάιος 2022, 17:26\nΑν ο πολεμος στη Ουκρανια κοστιζε στη Ρωσια 15-20 ΔΙΣ ημερησιως οπως υποστηριζαν καποια δυτικα παπαγαλακια τοτε το κοστος θα ειχε πλησιασει σημερα τα 700 ΔΙΣ και η Ρωσια θα ηταν πολυ κοντα στη χρεωκοπια.\nΔημοσίευσηαπό Προέλλην » 03 Μάιος 2022, 18:14\nΚερδάει η πουτλερία!\nΔημοσίευσηαπό Αρίστος » 03 Μάιος 2022, 18:16\nAκομη και το κοστος του πολεμου παντως για τη Ρωσια θα αναπληρωθει σε βαθος χρονου καθως η Ανατολικη Ουκρανια ειναι πλουσια σε ορυκτα και τροφιμα.\nΔημοσίευσηαπό pluton » 03 Μάιος 2022, 18:57\nΟ Πούτιν είχε θέσει σαν όριο της εισβολής την 9η Μαίου. Να δούμε σε έξη μέρες τι θα έχει πετύχει.\nΈχε υπόψιν σου ότι η απεξάρτηση έχει ορίζοντα διετίας πια, ενώ είχαν υπολογίσει πριν δύο μήνες, εξάρτηση μέχρι το 2030 .... τώρα αυτό έχει περιοριστεί στο 2025 και εγώ είμαι βέβαιος ότι θα μικρύνει και αλλο.\nΗ αντικατάσταση του ΦΑ δεν θα σταματήσει και οι κυρώσεις θα μεγαλώσουν. Αυτό που βλέπεις είναι μόλις ΔΥΟ μήνες, όταν αυτό θα είναι 22 θέλω να δω ποιος θα υποφέρει;\nΔημοσίευσηαπό pluton » 03 Μάιος 2022, 19:27\nΥψηλόβαθμος αξιωματούχος της Gazprom βρέθηκε νεκρός σε σπίτι στο χωριό Leninsky στις 30 Ιανουαρίου του τρέχοντος έτους, σύμφωνα με το ρωσικό πρακτορείο ειδήσεων RIA Novosti.\nΝεκρές ολόκληρες οικογένειες\nΆλλος ένας επιφανής Ρώσος επιχειρηματίας, ο Vasily Melnikov, βρέθηκε νεκρός – μαζί με την οικογένειά του – τον περασμένο Μάρτιο, σύμφωνα με τη ρωσική εφημερίδα Kommersant.\nΗ επιτροπή δεν κατονόμαστε τον Melnikov, αλλά η τοποθεσία του περιστατικού και οι ηλικίες των θυμάτων ταιριάζουν.\n«Οι ερευνητές εξετάζουν διάφορες εκδοχές για το τι συνέβη» σημείωσε η ίδια πηγή, αναφέροντας πως δεν αποκλείεται ο επιχειρηματίας να σκότωσε την οικογένειά του και μετά να αυτοκτόνησε.\nΗ αστυνομία της Girona, όπου βρίσκεται η πολυτελής οικία της οικογένειας, ανέφερε στο CNN πως η υπόθεση εξακολουθεί να εξετάζεται ως «ενδοοικογενειακή βία, παρά τις δηλώσεις του γιου».\n«Η αστυνομία έχει λάβει καταθέσεις από τον γιο. Άλλες υποθέσεις έχουν αποκλειστεί. Ακόμα, έχει αποκλειστεί το σενάριο της τριπλής ανθρωποκτονίας» συμπλήρωσε εκπρόσωπος Τύπου.\nMιλαμε για αδίστακτους μακελαρηδες.\nΔημοσίευσηαπό Προέλλην » 03 Μάιος 2022, 20:28\nΑρίστος έγραψε: Aκομη και το κοστος του πολεμου παντως για τη Ρωσια θα αναπληρωθει σε βαθος χρονου καθως η Ανατολικη Ουκρανια ειναι πλουσια σε ορυκτα και τροφιμα.\nΔεν υπάρχει επιστροφή πλέον. Το πουτλερομάγαζο κλείνει. Αργά. Βασανιστικά.\nΔημοσίευσηαπό ΣΑΤΑΝΙΚΟΣ ΕΓΚΕΦΑΛΟΣ » 03 Μάιος 2022, 20:41\npluton έγραψε: Ο πρώτος θάνατος\nΓιαπ. Τα 'βαλα κι εγώ. Φάση, θα το γυρίσει ο κόπολα με μουσικό χαλί όπερα


Ροϊνός: «Διασύνδεση με αεροδρόμιο Καλαμάτας και Αρχαία Ολυμπία - Δρόμους προς Γύθειο και Νεάπολη» - Notospress.gr\nΟι νέοι, ασφαλείς δρόμοι θα φέρουν την ανάπτυξη στη Λακωνία. Το αεροδρόμιο της Καλαμάτας, η Αρχαία Ολυμπία και το Λιμάνι του Γυθείου πυλώνες της τουριστικής βιώσιμης ανάπτυξης. Το νέο Νοσοκομείο της Σπάρτης εγγύηση για καλύτερη ζωή αλλά και διακοπές ποιότητας, αναφέρει ο πρόεδρος της ΟΕΒΕΛ Σωτήρης Ροϊνός.\nΛΑΚΩΝΙΑ. Ο πρόεδρος της Ομοσπονδίας Εμπόρων, Βιοτεχνών, Επαγγελματιών Λακωνίας, Σωτήρης Ροϊνός, προσκεκλημένος στην ραδιοφωνική εκπομπή του Ηλία Μπόνου, στο Notos94,9fm, θίγει κρίσιμα ζητήματα για την κρίση της υγείας, της ενέργειας και του πολέμου, τις συνέπειες στην αγορά αλλά και για τις προοπτικές ανάπτυξης της Λακωνίας. «Βάζει στο τραπέζι» την δημιουργία νέων οδικών δικτύων προς Αρχαία Ολυμπία, Γύθειο και Νεάπολη, μιλά για την ανάγκη οδικής παράκαμψης Σκάλας, Βλαχιώτη και Μολάων. Δείχνει την «χρυσή» πύλη του αεροδρομίου της Καλαμάτας. Αναδεικνύει ως μοναδικό συγκριτικό πλεονέκτημα της Λακωνίας το νέο Νοσοκομείο της Σπάρτης που θα δωρίσει το Ιδρυμα Σταύρος Νιάρχος.\nΗ ενεργειακή κρίση «τσάκισε» τους επαγγελματίες\nΜεταξύ άλλων αναφέρει: «Μεγάλα τα προβλήματα από την Πανδημία. Κλάδοι όπως η Εστίαση και οι Μεταφορές έχουν υποστεί πλήγμα. Οι περιορισμοί και οι αστοχίες δημιούργησαν πρόβλημα σε όλους. Κι εκεί που φαινόταν ότι η πανδημία φεύγει ήρθε η ενεργειακή κρίση η οποία ιδιαίτερα εμάς τους επαγγελματίες μας «τσάκισε». Το ρεύμα και τα καύσιμα είναι οι κινητήριες δυνάμεις. Και απ’ ότι φαίνεται αυτή η κρίση δεν έχει τέλος. Δεν ξέρουμε τι μας ξημερώνει… Δεν γνωρίζουμε αύριο τι θα κληθούμε να πληρώσουμε».\nΠάτρα - Συγκλονίζει ο πατέρας της Ρούλας: «Το σπίτι μας είναι σαν νεκροταφείο» (video)\nΔύο ορθόδοξα κράτη κτυπιούνται ανελέητα\n«Πάνω που είπαμε ότι φεύγουμε από τα Μνημόνια και η Πανδημία τελειώνει τελικά είμαστε πάλι μέσα σε κρίση. Ελπίζουμε κι ευχόμαστε ο πόλεμος να τελειώσει και το πλήγμα στην ανθρωπότητα να μην είναι μεγάλο. Επίσης να μην πλήξει καίρια τον τουρισμό του τόπου μας. Δύο ορθόδοξα κράτη κτυπιούνται ανελέητα… Δυστυχώς το μίσος των ηγεσιών θα μεταφερθεί και στους λαούς… Ο μέγιστος παράγοντας των εξελίξεων είναι τα ΜΜΕ. Η προπαγάνδα και ότι διοχετεύεται καθοδηγούν τους λαούς… Σήμερα αυτοί που διοικούν στις βασικές πρακτικές τους υπάρχει το «διαίρει και βασίλευε». Η επικοινωνία και οι μυστικές υπηρεσίες τους κάνουν αυτή τη δουλειά. Οι ΗΠΑ δεν επεμβαίνουν στρατιωτικά. Βέβαια δεν μπορώ να αντιληφθώ τον ρόλο τους... Ένα είναι σίγουρο, ότι τα συμφέροντά τους θα τα διασφαλίσουν με κάθε τρόπο. Ας ευχηθούμε τέλος να μην βρεθούμε αντιμέτωποι με τον κίνδυνο των πυρηνικών…»\nΟι δρόμοι θα μας οδηγήσουν στην ανάπτυξη\n«Η Πελοπόννησος και η Λακωνία θα μπορούσαν να έχουν καλύτερη τύχη τουριστικά. Εξαιρετικοί τουριστικοί προορισμοί. Για κάποιους λόγους δεν έχει αναπτυχθεί ο Τουρισμός όπως θα έπρεπε. Γιατί η Πελοπόννησος να μην είναι όπως η Κρήτη; Τα έργα υποδομής στις τελευταίες δύο δεκαετίες, οι αυτοκινητόδρομοι, έχουν βοηθήσει, αλλά δεν έχουν ολοκληρωθεί. Πιστεύω ότι ένας αυτοκινητόδρομος Μεγαλόπολη – Ανδρίτσαινα – Αρχαία Ολυμπία είναι σημαντικός και πρέπει να γίνει. Θα αποδώσει μεγάλα οφέλη σε περιοχές και στη Λακωνία. Μια διαδρομή περίπου 100 χλμ, που θα φέρει κοντά Αρχαία Ολυμπία και Αρχαία Σπάρτη. Το Σπάρτη – Πάτρα θα είναι περίπου 2 ώρες. Ακόμα και οι μεγάλες εταιρείες κρουαζιέρας έχουν αναζητήσει τέτοιες διαδρομές ώστε να αφήνουν τους πελάτες στη μια πλευρά της Πελοποννήσου και τους παραλαμβάνουν από την άλλη αφού έχουν δει την Πελοπόννησο με διανυκτερεύση μάλιστα στη Σπάρτη.\nΤο Λεύκτρο – Σπάρτη έχει δώσει μια καλή πρόσβαση προς το αεροδρόμιο της Καλαμάτας. Στα 90 χλμ. και σε μια ώρα η Σπάρτη έχει ένα σύγχρονο αεροδρόμιο. Κάθε κοινωνία και κάθε περιοχή πρέπει να ξέρει τι διεκδικεί. Η Λακωνία πρέπει να στηρίζει την αναβάθμιση του αεροδρομίου της Καλαμάτας και να διεκδικεί άλλα… Το αεροδρόμιο έχει συμβάλει και στην πληρότητα των ξενοδοχείων της Λακωνίας. Το αεροδρόμιο στη Σπάρτη, για αεραθλητισμό, είναι μια άλλη ιστορία.\nΟι οδικοί άξονες στη Λακωνία. Είμαστε πάντα αδικημένοι. Ο δρόμος Λεύκτρο – Σπάρτη είχε σχεδιαστεί με κατάληξη έως το Γύθειο. Δυστυχώς στην πορεία κάποιοι ήθελαν να κοπεί. Καραμανλής και Σουφλιάς μας εγγυήθηκαν το Λεύκτρο – Σπάρτη. Στη Μεσσηνία γίνεται το Καλαμάτα – Μεθώνη. Στη Λακωνία πρέπει να γίνει το Λεύκτρο – Σπάρτη – Γύθειο όπου και το λιμάνι στρατηγικής σημασίας. Εκφράζω την απορία μου για το Λιμάνι του Γυθείου. Υπάρχουν εκκρεμότητες. Μπορούν να δέσουν κρουαζερόπλοια μεγάλα στο λιμάνι της Λακωνίας; Ο περιφερειάρχης έχει υποσχεθεί ότι θα γίνει δρόμος ταχείας κυκλοφορίας ώστε το Σπάρτη – Γύθειο να γίνει 20 λεπτά και με ασφάλεια. Επίσης πρέπει να δούμε την παράκαμψη της Σκάλας και του Βλαχιώτη γιατί η νέα γέφυρα δεν λύνει το πρόβλημα… δεν αλλάζει τον χάρτη.\nΧρειάζονται και άλλα οδικά έργα όπως παράκαμψη των Μολάων και άλλες βελτιώσεις για να έρθει πιο κοντά η Νεάπολη… Δεν μειώνω την προσπάθεια κανενός στην Περιφέρεια».\nΤο νέο Νοσοκομείο της Σπάρτης\n«Αυτό που είναι πλέον η θετική έκβαση για τον τόπο είναι το νέο Νοσοκομείο της Σπάρτης που μελετά και θα κατασκευάσει το Ιδρυμα Σταύρος Νιάρχος. Τους πρώτους μήνες του 2023 θα αρχίσει η κατασκευή του και το 2025 θα παραδοθεί. Σημαντική παροχή για τους πολίτες της Λακωνίας και κίνητρο για τον ποιοτικό τουρισμό που πάντα ελέγχει τις υπηρεσίες υγείας που παρέχει κάθε τόπος που επιλέγει για τις διακοπές του.\nΠρέπει να δούμε πως θα στελεχωθεί το Νοσοκομείο και πως θα λειτουργήσει… Έχουμε το παράδειγμα της Νοσηλευτικής Σχολής όπου δεν κάναμε αυτά που έπρεπε για να την κρατήσουμε…».\nTAGS: ΣΩΤΗΡΗΣ ΡΟΪΝΟΣ\tΑΕΡΟΔΡΟΜΙΟ ΚΑΛΑΜΑΤΑΣ\tΟΕΒΕΛ\tΝΕΟ ΝΟΣΟΚΟΜΕΙΟ ΣΠΑΡΤΗΣ\tΙΔΡΥΜΑ ΣΤΑΥΡΟΣ ΝΙΑΡΧΟΣ\tΛΑΚΩΝΙΑ\tΥΠΟΔΟΜΕΣ\tΑΚΡΙΒΕΙΑ\tΑΡΧΑΙΑ ΟΛΥΜΠΙΑ\tΛΙΜΑΝΙ ΓΥΘΕΙΟΥ\tΒΙΩΣΙΜΗ ΑΝΑΠΤΥΞΗ\tΤΟΥΡΙΣΜΟΣ


Από Music Is Life... - Οκτωβρίου 04, 2019\n1969: Στην κορυφή του Billboard 200 βρίσκονται οι Creedence Clearwater Revival με το τρίτο τους στούντιο άλμπουμ με τίτλο “Green River“. Ηχογραφήθηκε στα Wally Heider Studios στο Σαν Φρανσίσκο της Καλιφόρνια. Δημοφιλή τραγούδια του άλμπουμ: “Green River” και “Bad Moon Rising”.\n1970: Η Αμερικανίδα τραγουδίστρια και τραγουδοποιός Janis Joplin (Janis Lyn Joplin 1943-1970) βρίσκεται νεκρή σε ηλικία 27 ετών από υπερβολική δόση ηρωίνης στο ξενοδοχείο Landmark στο Χόλιγουντ της Καλιφόρνια. Αφού δεν φάνηκε στο Sunset Sound Studio που επρόκειτο να ηχογραφήσει για το νέο της άλμπουμ, ο παραγωγός της Paul A. Rothchild αποφασίζει να την επισκεφτεί στο ξενοδοχείο όπου και την βρίσκει νεκρή στο πάτωμα του δωματίου. Πήρε την απόφαση να γίνει τραγουδίστρια ακούγοντας blues άλμπουμ των Lead Belly, Bessie Smith, Odetta και Big Mama Thornton. Το 1966 ενσωματώθηκε στην ψυχεδελική ροκ μπάντα Big Brother and the Holding Company. Η πρώτη τους ζωντανή εμφάνιση ήταν στο Avalon Ballroom του Σαν Φρανσίσκο της Καλιφόρνια. Μετά την αποχώρηση της από το συγκρότημα το 1968 ακολούθησε σόλο καριέρα δημιουργώντας τους Kozmic Blues Band. Το πρώτο της σόλο στούντιο άλμπουμ κυκλοφόρησε το Σεπτέμβρη του 1969 με τίτλο “I Got Dem Ol’ Kozmic Blues Again Mama!”. Το 1995 το όνομα της γράφτηκε στο Rock and Roll Hall of Fame και το 2005 της απονεμήθηκε το βραβείο Grammy “Lifetime Achievement” για την προφορά της στην μουσική. Δημοφιλή τραγούδια με την φωνή της: “Piece of My Heart”, “Bye, Bye Baby”, “Cry Baby”, “Summertime”, “Try (Just a Little Bit Harder)”, “Me and Bobby McGee” κ.α.\n1975: Το άλμπουμ “Wish You Were Here” των Pink Floyd ανεβαίνει στο No 1 του Billboard 200. Είναι το ένατο στούντιο άλμπουμ του συγκροτήματος και ηχογραφήθηκε από τον Ιανουάριο έως τον Ιούλιο του 1975 στα Abbey Road Studios του Λονδίνου. Δημοφιλή τραγούδια του άλμπουμ: “Shine On You Crazy Diamond”, “Wish You Were Here” κ.α.\n1999: Οι Μuse κυκλοφορούν το πρώτο τους στούντιο άλμπουμ με τίτλο “Showbiz“. Ηχογραφήθηκε από τον Απρίλιο έως το Μάιο του 1999 στα RAK Studios του Λονδίνου και Sawmills Studio στην Κορνουάλη της Αγγλίας. Δημοφιλή τραγούδια του άλμπουμ: “Sunburn”, “Unintended” κ.α. Έφτασε μέχρι το No 29 των Βρετανικών Albums Chart.\nΣαν σημερα Creedence Clearwater Revival Janis Joplin Muse Pink Floyd


Το καταφύγιό σου είσαι εσύ - Pillowfights.gr\nBedroom Mary the Night Το καταφύγιό σου είσαι εσύ\nΜαίρη Ρήγα 19/07/2015\nΣυντάκτης: Μαίρη Ρήγα\nΣ’ έναν πλανήτη όπου ο μισός γυναικείος πληθυσμός ακούει στ’ όνομα Μαρία, δε θα μπορούσαν να έχουν διαλέξει πιο συμβατικό όνομα για μία Υδροχόο. Έτσι, πνίγω τον πόνο μου στους σινεμάδες, τη λογοτεχνία και τη ζωγραφική.Θα μπορούσα να ζήσω οπουδήποτε φτιάχνουν καλό καφέ. Τα πρωινά αντιμάχομαι το άδικο, μαγειρεύω, πλέκω. Τις νύχτες όμως αγαπώ, γιατί είναι έμπνευση, ονειροπόληση και γαλήνη.Γι’ αυτό, όπως η Lady G, I’ m gonna ma(r)ry the night!\nΣε αυτούς που έχουμε αδυναμία δε χαλάμε χατίρια\nΟι μεγαλύτερες αδελφές αναγκαστήκαμε να γίνουμε και λίγο αντράκια\nΤα πτυχία δε σε κάνουν άνθρωπο


Choloma - Ο καιρός στη Σεπτεμβρίου στο Choloma, Ονδούρα 2020\nCholoma Καιρικές συνθήκες Σεπτεμβρίου 2020\nCholoma καιρικές συνθήκες Ο καιρός στη Choloma, Ονδούρα στο Σεπτεμβρίου 2020. Ταξιδιωτικός οδηγός και συμβουλές. Διαβάστε μια επισκόπηση του κλίματος.\nΤιμές με Choloma Choloma - Ενοικιάσεις αυτοκινήτων Choloma - Ο καιρός για σήμερα Καιρικές συνθήκες Σεπτεμβρίου 2020 Ο καιρός για σήμερα » Θερμοκρασία νερού σε περιοχές στην Choloma » Καιρικά φαινόμενα καταγράφηκαν κατά τα προηγούμενα έτη σε Choloma: » FAQ\nΠώς ο καιρός μοιάζει σε Σεπτεμβρίου σε Choloma ;\nΒρέχει πολύ στο Choloma το Σεπτεμβρίου ;\nΕκείνη τη στιγμή του έτους, μπορείτε να περιμένετε 132 mm των ατμοσφαιρικών κατακρημνίσεων ολόκληρο το μήνα σε Choloma.\nΣύντομη περιγραφή των καιρικών συνθηκών στην Choloma σε Σεπτεμβρίου 2020\nΌταν ταξιδεύετε σε Choloma σε Σεπτεμβρίου μπορείτε να αναμένετε: συχνά βροχή, συχνά καταιγίδα, περιστασιακά undefined_dop .\nΚοίτα ο Δείκτης UV, η οποία είναι (11) στο Σεπτεμβρίου και θα πρέπει να πάρετε προφυλάξεις: Φορούν SPF 30+ αντιηλιακό, ένα μακρυμάνικο πουκάμισο και παντελόνι, γυαλιά ηλίου και καπέλο. Αποφύγετε τον ήλιο εντός τριών ωρών από το ηλιακό μεσημέρι! Πρώτη Εβδομάδα είναι συνήθως το πιο καυτό Σεπτεμβρίου. Αλλά μπορείτε να είστε ήρεμη σχετικά με τις βροχοπτώσεις. Τα τελευταία χρόνια, κατά μέσο όρο, μόνο 10 ημέρες ήταν βροχερός. Choloma σε Σεπτεμβρίου εμπειρίες tropic ημέρες. Συνήθως η θερμοκρασία κυμαίνεται γύρω από 33℃ και άνεμος είναι σχεδόν άπνοια.\nΣε ποια ώρα ο ήλιος μπαίνει Σεπτεμβρίου σε Choloma ;\nΟ ήλιος βρίσκεται μεταξύ 6:06 ΜΜ και 5:43 ΜΜ σε Σεπτεμβρίου σε Choloma.\nΚαλύτερη εποχή για διακοπές στην Choloma 2020. Ελέγξτε μηνιαία θερμοκρασία γράφημα στο Σεπτεμβρίου:\nΗ σχετική humindex κυμαίνεται συνήθως από 38 (Εμφανής δυσφορία) 40 (Έντονη δυσφορία? Αποφύγετε την άσκηση) κατά τη διάρκεια της ένα τυπικό Σεπτεμβρίου. Σημείο δρόσου είναι συχνά ένα από το καλύτερο μέτρο για το πόσο άνετα είναι οι καιρικές συνθήκες για έναν ταξιδιώτη. Όταν ταξιδεύετε σε Choloma θυμάστε ότι κάτω σημείων δρόσου αισθάνονται πιο ξηρό και υψηλότερη σημείων δρόσου αισθάνονται περισσότερο υγρό. Κατά τη διάρκεια μια τυπική Σεπτεμβρίου σημείο δρόσου είναι σχετικά με το 24 (Πολύ υγρή, αρκετά άβολα).\nΗ μικρότερη ημέρα είναι Τρίτη - 30 Σεπτεμβρίου και προσφέρουν 12 ώρες 1 λεπτά της ημέρας, η ανατολή του ηλίου είναι 5:42 ΠΜ και ηλιοβασίλεμα είναι 5:43 ΜΜ. Μεγαλύτερη μέρα είναι Δευτέρα - 1 Σεπτεμβρίου με την 12 ώρες 26 λεπτά του φωτός της ημέρας, η ανατολή του ηλίου είναι 5:40 ΠΜ και ηλιοβασίλεμα είναι 6:06 ΜΜ. Για έναν ταξιδιώτη, sunhours είναι σημαντικά. Αυτό το μήνα που παρέχουν σχετικά με μέση 12 ώρες φωτός της ημέρας.\nΌταν ταξιδεύετε σε Choloma αναμφίβολα θέλετε να απολαύσετε την ωραία θέα και τοπία. Στο Σεπτεμβρίου μπορείτε να περιμένετε πολύ καλή ορατότητα για 9km.\nΑν σχεδιάζετε ταξίδι στην Choloma να θυμάστε ότι η θερμοκρασία του νερού στη Σεπτεμβρίου είναι 30℃\nΗ ακριβής καθημερινή Πρόγνωση καιρού για Choloma σε Σεπτεμβρίου (αρχείο δεδομένα καιρού):\nΟ καιρός στη Choloma στο Σεπτεμβρίου\nFAQ Choloma - Σεπτεμβρίου καιρός - συχνότητα ερωτήσεις\n• Πώς ο καιρός μοιάζει σε Σεπτεμβρίου σε Choloma ;\n• Πρέπει να ανησυχώ για πτώση κατά τη διάρκεια της Σεπτεμβρίου στο Choloma ;\n• Εκείνη τη στιγμή του έτους, μπορείτε να περιμένετε 132 mm των ατμοσφαιρικών κατακρημνίσεων ολόκληρο το μήνα σε Choloma.


Δυτικός Άνεμος: Καινούργιος Κουμανταρέας\nΤο δέκατο έβδομο βιβλίο του 78χρονου Μένη Κουμανταρέα, η νουβέλα «Σ' ένα στρατόπεδο άκρη στην ερημιά» («Κέδρος»), εμφανίστηκε χθες στις βιτρίνες των βιβλιοπωλείων.\nΕίναι από τις ελάχιστες φορές που δεν γράφει για το αγαπημένο του αθηναϊκό τοπίο. Επικεντρώνει τη δράση σ' ένα φανταστικό στρατόπεδο, κάπου στο πουθενά, μέσα στο χρόνο και πέραν αυτού. Μια υπόγεια αίσθηση απειλής παραμονεύει τους ήρωες του βιβλίου, που περνάει και στους αναγνώστες. Πρωταγωνιστής ένας αγγελόμορφος στρατιώτης, που ζωγραφίζει κατόπιν προτροπής της γυναίκας του στρατηγού, τον σύζυγό της και διοικητή του. Ο πίνακας θα αποκαλύψει πτυχές των ηρώων που παραμένουν κρυφές, αλλά και της ίδιας της τέχνης της ζωγραφικής. Οταν θα έχουν παρέλθει τα χρόνια, ο πίνακας θα γίνει λαϊκό προσκύνημα σε μία πινακοθήκη, όταν τα περασμένα θα έχουν περιέλθει στην περιοχή του θρύλου. [Β.Κ.Κ., Ελευθεροτυπία, Τετάρτη 14 Οκτωβρίου 2009]


ΜΑΧΟΜΕΝΗ ΔΗΜΟΣΙΟΓΡΑΦΙΑ: 2009-09-27\nΔΥΝΑΜΙΚΟ ΟΧΙ ΣΤΗ ΦΙΜΩΜΕΝΗ ΠΛΗΡΟΦΟΡΗΣΗ λένε οι Ιταλοί δημοσιογράφοι\nΜεγάλη διαδήλωση υπέρ της Ελευθεροτυπίας ξεκίνησε στην Πιάτσα ντελ Πόπολο (Piazza del Popolo) της Ρώμης. Οργανωτές της, η Ένωση Ιταλών Δημοσιογράφων, η Γενική Συνομοσπονδία Εργασίας Ιταλίας (CGIL), η κεντροαριστερή πολιτική αντιπολίτευση και η εφημερίδα "Λα Ρεπούμπλικα".\nΚύριο αίτημα της διαδήλωσης, να μην περιορισθεί η ελευθερία έκφρασης των δημοσιογράφων, η δυνατότητα άσκησης κριτικής από μέρους των εφημερίδων και η μετάδοση τηλεοπτικών εκπομπών που αναφέρονται στα προβλήματα της κυβέρνησης Μπερλουσκόνι.Ο "Καβαλιέρε" έχει χαρακτηρίσει "φάρσα" τη σημερινή κινητοποίηση, προσθέτοντας ότι η Ιταλία χαίρει της μεγαλύτερης δυνατής ελευθερίας του λόγου.\nΟι οργανωτές της διαδήλωσης, υπενθυμίζουν όμως ότι γνωστές εκπομπές του δημόσιου καναλιού "Rai Tre", που πρόσκειται παραδοσιακά στην κεντροαριστερά, αντιμετώπισαν προβλήματα σε ότι αφορά την επανέναρξή τους και ότι ο κ. Μπερλουσκόνι αρνήθηκε να απαντήσει στις δέκα ερωτήσεις της "Λα Ρεπούμπλικα" για τη σχέση προσωπικής ζωής και πολιτικής δράσης.\nΠρόσφατα, δε, χαρακτήρισε τους δημοσιογράφους "αχρείους". Για την μεταφορά των διαδηλωτών, σήμερα, στην Αιώνια Πόλη, χρησιμοποιήθηκαν πάνω από τριακόσια πούλμαν, ενώ εξέφρασαν την συμπαράστασή τους δώδεκα κάτοχοι βραβείων Νόμπελ από όλο τον κόσμο.\nΠαράλληλα, Ιταλοί απόδημοι αλλά και ξένοι δημοσιογράφοι, πρόκειται να πάρουν μέρος σε κινητοποιήσεις στο Παρίσι, στο Λονδίνο, στις Βρυξέλλες και στην Γερμανία. Εκατοντάδες πολίτες στην Πλατεία ντελ Πόπολο της Ρώμης, φορούν μπλουζάκια με σύνθημα "No all' informazione imbavagliata", που σημαίνει, "Όχι στην φιμωμένη πληροφόρηση".\nΑπό τους κύριους ομιλητές, ο βραβευμένος με Νόμπελ Λογοτεχνίας, Ντάριο Φο, και ο συγγραφέας Ρομπέρτο Σαβιάνο, οι οποίοι έχουν προσυπογράψει το μανιφέστο της εφημερίδας "Λα Ρεπούμπλικα" για την Ελευθεροτυπία.\nΑναρτήθηκε από ΜΑΧΟΜΕΝΗ ΔΗΜΟΣΙΟΓΡΑΦΙΑ στις 20:20 5 σχόλια\nΕτικέτες δημοσιογράφοι, διαδήλωση, Ιταλια, Μπερλουσκόνι, φίμωση\nΑναρτήθηκε από ΜΑΧΟΜΕΝΗ ΔΗΜΟΣΙΟΓΡΑΦΙΑ στις 18:51 1 σχόλια\nΧάκερ παραποίησαν το δικτυακό τόπο της εφημεριδας "Πρώτο Θέμα"\nΑγνωστοι παραποίησαν τη Δευτέρα το δικτυακό τόπο της εφημερίδας «Πρώτο Θέμα» και ανήρτησαν μηνύματα περί «παιχνιδιών με τις γιάφκες του Χαλανδρίου», μια τηλεφωνική ατζέντα με γνωστά ονόματα η οποία φέρεται να είναι προϊόν υποκλοπής, αρχεία που φαίνεται να προέρχονται από υπουργεία και υπηρεσίες της Νέας Δημοκρατίας, καθώς οικονομικά στοιχεία της ΑΕΚ.\nΕτικέτες διαδίκτυο, Εφημερίδες, ΠΡΩΤΟ ΘΕΜΑ, χάκερ\nΠρόκειται, ομολογουμένως, για ένα μεγάλο στοίχημα: σε μια χώρα σαν την Ιταλία, με έναν πρωθυπουργό σαν τον Μπερλουσκόνι, να βγάζεις μια εφημερίδα χωρίς καμιά οικονομική στήριξη. Λέγεται Ιl Fatto Quotidiano (Το Καθημερινό Γεγονός).\nΚυκλοφόρησε για πρώτη φορά την περασμένη Τετάρτη και μέσα σε λίγες ώρες είχε εξαφανιστεί από τα περίπτερα. Αποτελείται από 16 έγχρωμες σελίδες, κοστίζει 1,20 ευρώ, θα κυκλοφορεί κάθε μέρα εκτός Δευτέρας και στους συνεργάτες της περιλαμβάνονται αρκετά γνωστά ονόματα, όπως ο δημοσιογράφος Φούριο Κολόμπο, ο μπλόγκερ Μάρκο Τραβάλιο και ο συγγραφέας Αντόνιο Ταμπούκι.\nΤο αρχικό της κεφάλαιο είναι 600.000 ευρώ και προέρχεται κατά 70% από επιχειρηματίες και κατά το υπόλοιπο 30% από δημοσιογράφους, που θα αποτελούν ελέγχουσα μειοψηφία.\nΟ στόχος είναι η πώληση μέσω συνδρομών: ήδη έχουν γραφτεί 27.000 συνδρομητές, τα δύο τρίτα των οποίων για την ηλεκτρονική μορφή της εφημερίδας.\nΓια να μειωθεί το κόστος, η εφημερίδα έχει μόνο οκτώ συντάκτες πλήρους απασχόλησης και διανέμεται μόνο στις μεγάλες πόλεις.\n«Γιατί βγάζετε μια εφημερίδα αυτή τη στιγμή, που ο παγκόσμιος Τύπος αντιμετωπίζει κρίση επιβίωσης και ο ιταλικός Τύπος βρίσκεται σε κατάσταση πολιορκίας;» ρώτησε η Ρεπούμπλικα τον διευθυντή της εφημερίδας Αντόνιο Παντελάρο, άλλοτε διευθυντή της Ουνιτά.\n«Μας το ζήτησαν πολλοί συνάδελφοι, Ιταλοί και ξένοι. Και πιστεύουμε ότι ειδικά αυτή την περίοδο είναι αναγκαία μια αντίδραση των δημοσιογράφων».\nΗ εφημερίδα θα ασκεί έντονη κριτική στον Μπερλουσκόνι, χωρίς όμως να ασχολείται ιδιαίτερα με τα σεξουαλικά σκάνδαλα. Αυτό που την ενδιαφέρει είναι οι σχέσεις του πρωθυπουργού με τη Μαφία και η προέλευση της οικονομικής του αυτοκρατορίας. Και για να έχει όσο το δυνατόν λιγότερες παρτίδες με τη δικαιοσύνη, συνεργάζεται με τους δύο πιο εξειδικευμένους δικηγόρους της Ιταλίας στον χώρο της ενημέρωσης.\nΤον τελευταίο καιρό ο Καβαλιέρε έχει πολλαπλασιάσει τις επιθέσεις του εναντίον του Τύπου. Δεν δίστασε να καταθέσει μήνυση για δυσφήμηση εναντίον της Ρεπούμπλικα και της Ουνιτά, χαρακτηρίζοντας μάλιστα τους δημοσιογράφους της πρώτης farabutti (απατεώνες).\nΑπό την ημέρα εκείνη, πολλοί αναγνώστες της εφημερίδας στέλνουν καθημερινά τη φωτογραφία τους στην εφημερίδα με την ένδειξη: «Είμαστε κι εμείς απατεώνες!».\nΠάνω από 420.000 Ιταλοί και ξένοι έχουν υπογράψει ώς τώρα ένα κείμενο υπέρ της ελευθερίας του Τύπου. Και στις 3 Οκτωβρίου προγραμματίζεται μεγάλη διαδήλωση στη Ρώμη με αυτό το περιεχόμενο.\nΌταν η αντιπολίτευση κοιμάται, όταν το Κοινοβούλιο ψηφίζει νόμους που χορηγούν ασυλία για οποιοδήποτε αδίκημα μπορεί να αγγίζει τον πρωθυπουργό και τον κύκλο του, οι δημοσιογράφοι δείχνουν να παίρνουν πάνω τους το καθήκον της αντίστασης.\nΌπως γράφει και ο Γάλλος κοινωνιολόγος Αλαίν Τουραίν, «η υπεράσπιση της Ρεπούμπλικα είναι ο πιο ενεργός τρόπος να συνειδητοποιήσει η ιταλική κοινή γνώμη πόσο έχει υποβαθμιστεί η δημοκρατία στα χέρια του Μπερλουσκόνι».\nΑναρτήθηκε από ΜΑΧΟΜΕΝΗ ΔΗΜΟΣΙΟΓΡΑΦΙΑ στις 11:16 0 σχόλια\nΕτικέτες δημοσιογράφοι, Εφημερίδες, Μπερλουσκόνι\n---ΕΛΕΥΘΕΡΟΣ ΤΥΠΟΣ: Η ημερομηνία κυκλοφορίας αυτής; Οπως όλα δείχνουν, στις 15 Νοεμβρίου θα αναρτηθεί στα περίπτερα το πρώτο φύλλο του υπό (επαν)έκδοση «Ελεύθερου Τύπου». «Courrier International»: Η έκδοση. Με αφιέρωμα στην αριστερά και στις γερμανικές εκλογές σήμερα. Επιμένουν, μάλιστα, οι νέοι ιδιοκτήτες Δ. Μπενέκος και Αλ. Σκαναβής ότι στόχος τους είναι να βγει στο εγγύς μέλλον και μια σεμνή και συμμαζεμένη ημερήσια εκδοχή της εφημερίδας. Πώς θα το καταφέρουν αυτό δεν ξέρω, αλλά γνωρίζω ότι ψάχνουν εκτός από συντάκτες (ύλης και όχι μόνο) και για κτίριο γραφείων του εντύπου. Υποψήφια προς αγοράν είναι ένα στη λεωφόρο Μεσογείων και ένα κοντά στην οδό Μάρνη, αρκεί να πέσουν οι τιμές σε λογικά επίπεδα. Διότι για την ώρα κυμαίνονται πάνω και απ’ το τίμημα αγοράς του τίτλου.\n---ΕΠΙΚΑΙΡΑ: Μετά τίς εκλογές θα κυκλοφορήσουν τα «Επίκαιρα» που έχουν περάσει στην ιδιοκτησία των εκδόσεων Λιβάνη. Οι πληροφορίες μιλούν για «καθαρόαιμο» πολιτικό περιοδικό με αρθρογραφία, ρεπορτάζ και συνεντεύξεις. Ανάμεσα σ’ αυτούς που θα γ ράφουν και ο Κώστας Λαλιώτης.\n---COURRIER INTERNATIONAL: Η έκδοση έχει αφιέρωμα στην αριστερά και στίς γερμανικές εκλογές .\n--- ΚΑΙ ΤΟ ΟΝΟΜΑ αυτής; Control τη λένε την τηλεοπτική σχολή που ετοίμασε ο Σταμάτης Μαλέλης, μια σχολή που, όπως λέει και ο ίδιος, δεν θα βγάζει ρεπόρτερ, αλλά «τηλεορασάνθρωπους». Αυτό φαίνεται και απ’ το πρόγραμμα σπουδών της, που περιλαμβάνει τηλεοπτική έρευνα, διαχείριση τηλεοπτικού υλικού, δημοσιογραφικό μοντάζ, ορθοφωνία, παρουσίαση, στήσιμο εκπομπών, οργάνωση παραγωγής, ιστορία του θεάματος, σενάριο, δραματουργία έως και programming. Στους διδάσκοντες καταγράφονται μεταξύ άλλων οι Σωτήρης Χατζάκης, Βασίλης Σπηλιόπουλος, Κυριάκος Ντούμος και Ιάσων Τριανταφυλλίδης. Η σχολή θα στεγαστεί στο κτίριο του Star Channel και οι σπουδές θα ολοκληρώνονται σε τρία εξάμηνα. Τα μαθήματα αρχίζουν στις 21 Οκτωβρίου, ενώ οι αιτήσεις έχουν ήδη φθάσει τις 170 για μόλις 50 θέσεις.\n--- ΕΡΤ: Σύννεφο πάει το κουτσομπολιό στους διαδρόμους του Ραδιομεγάρου, καθώς όλοι ετοιμάζονται για τις εκλογές και τις μετεκλογικές αλλαγές. Δεν είναι λίγοι όσοι θεωρούν δεδομένη την επιστροφή τους στην Αγία Παρασκευή, είτε πέτυχαν είτε απέτυχαν στο προηγούμενο πέρασμά τους. Αλλά το μεγάλο κόλπο δεν θα παιχτεί σε απλές θέσεις και θεσούλες. Το μεγάλο κόλπο μάλλον θα αφορά εταιρεία θυγατρική της ΕΡΤ, η οποία προτείνεται να στηθεί για να βάζει σε τάξη τις εμπορικές χρήσεις, να πουλάει το ψηφιοποιημένο αρχείο, να διαχειρίζεται, τέλος πάντων, κερδοφόρες υποθέσεις, να βγάζει λεφτά και να είναι όλοι ευχαριστημένοι. Ολοι εντελώς; Εξαρτάται από ποια μεριά το βλέπει κανείς και σε ποια ομάδα πίεσης ανήκει…\nΔΟΛ: Στη Μιχαλακοπούλου ρωτούν αν η ανταλλαγή μετοχών μεταξύ ΔΟΛ και Ρέστη άρχισε με την «Εξέδρα» και τον Arrena FM. Την ίδια ώρα το ψάχνουν το θέμα στην «Ιριδα» οι λογιστές και όταν τελειώσουν τη δουλειά τους και δώσουν το ραπόρτο, αναμένεται να κλείσει η συμφωνία. Οσο για την τύχη του Στέργιου Νέζη, διαφαίνεται ότι πρόθεση της επιχείρησης είναι να συνεχίσει στον ΔΟΛ και μετά τη λήξη του συμβολαίου του στις 30 του μηνός. Σε ποια θέση και με ποιες αρμοδιότητες, όμως;\nΕΦΗΜΕΡΙΔΕΣ: Μόνο οι εφημερίδες βγήκαν κερδισμένες τον περασμένο Αύγουστο στη διαφημιστική αγορά. Συνολικά καταγράφηκε πτώση 10,08%, με σημαντικότερη κάθοδο εκείνη των καναλιών (26,42%). Ακολούθησαν τα ραδιόφωνα (21,61%) και τα περιοδικά (13,32%), ενώ οι εφημερίδες εμφάνισαν άνοδο 20,18%. Αλλά ο Αύγουστος, ως γνωστόν, είναι ψόφιος μήνας, οπότε καλό είναι να μη βγάζουμε πρόωρα συμπεράσματα.\nΕτικέτες ΔΟΛ, ΕΛΕΥΘΕΡΟΣ ΤΥΠΟΣ, Εφημερίδες, ιδιοκτησια ΜΜΕ, Μαλέλης, σχολες δημοσιογραφίας, star